
- Ja, e solli kokën përsëri ajo pelerinë e vjetër! 

Kështu thirri një praktikant nga ata që nëpër zyrat 
avokatore i quajnë korrierë, i cili në atë çast po kafshonte me 
oreks një copë bukë: i hoqi një thërrime tul, e bëri si saçmë dhe e 
hodhi me tallje nga vazistasi i dritares ku ishte mbështetur. Ai 
gjuajti aq bukur, saqë saçma kërceu përsëri deri afër dritares dhe 
ra mbi kapelën e një njeriu të panjohur që po kalonte oborrit të 
një sht'ëpie në udhën Vivjenë, ku banonte z. Dervilë, avokat. 

- Mjaft, Simonen, lëri marrëzirat, në mos po të flaka 
jashtë. Dreq o punë, sado i varfër që të jetë një klient, njeri 
është!- i tha duke ndërprerë punën sekretari i parë, i cili po bënte 
listën e shpenzimeve gjyqësore. 

Zakonisht korrieri është, siç ishte edhe Simoneni, një 
djalë nja trembëdhjetë apo katërmbëdhjetë vjeçar, cili në të 
gjitha zyrat avokatore varet drejtpërdrejtë nga sekretari i parë; 
dhe ky, herë e dërgon te ftuesit e gjyqit me letër-thirrje, herë e 
nis për në gjykatë me kërkesa gjyqësore. Ai bën jetën e 
rrugaçëve të Parisit, po fati e ka lidhur me botën e gjyqeve. 
Pothuajse kurdoherë ky djalë është zemërgur, i shthurur, 
padisiplinuar, me këngë në gojë, shpotitës, i pangopur e përtac. 
Megjithatë, pothuajse gjithë praktikantët e vegjël kanë nga një 
mëmë të moçme që banon diku, në katin e pestë të ndonjë 
shtëpie, me të cilën ndajnë kafshitën e gojës që e fitojnë me të 
tridhjetë apo dyzet frangat që marrin në muaj. 

- Kur qenka njeri, pse e quan pelerinë e vjetërl - i tha 
Simoneni duke e shikuar si ai nxënësi që e zë mësuesi në gabim. 

Dhe zuri përsëri të hante bukë e djathë, duke mbështetur 
supin te parvazi i dritares, sepse ai çlodhej më këmbë, si kuajt e 

karrocave, me thembrën e njërës këpucë në majën e këpucës 
tjetër. 

- Ç'rreng t'i punojmë këtij matufi? - tha me zë të ulët 
sekretari i tretë, Godeshali, duke lënë në mes lutjen që hartonte, 
të cilën e kishte konceptuar sekretari i katërt, ndërsa kopjet i 
kishin shkruar dy praktikantë të ardhur nga krahina. Pastaj 
vazhdoi t’i diktonte... Po me atë mençurinë e tij të rrallë e 
fisnike, lartmadhëria e tij, Luigji i Tetëmbëdhjetë (fjalën e fundit 
shkruaje me shkronja, ej! Hajde-hajde, o Derosh dijetari, që na 
ke bërë konceptin!), në çastin kur mori përsëri në dorë frenat e 
mbretërisë së tij, e kuptoi (çfarë kuptoi ai palaço!) misionin e 

lartë që i kishte ngarkuar Zoti! . (pikë çuditëse dhe gjashtë 

pika: gjyqtarët janë fetarë dhe do t'u pëlqejnë këto pika), dhe, 
sikurse provohet nga data e urdhëresës që po përmendim këtu 
poshtë, në radhë të parë ai u mendua si e si të shpëtonte ata që 
ishin goditur nga fatkeqësitë e shkaktuara prej mynxyrave të 
tmerrshme e të hidhura të kohërave tona revolucionare, duke u 
kthyer shërbëtorëve të tij besnikë e të shumtë (fjala të shumtë 
është një lajkë që duhet t'i pëlqejë gjykatës) të gjitha pasuritë e 
pashitura, qoftë ato që janë pronë e shtetit, qoftë ato që janë 
pronë e zakonshme ose e jashtëzakonshme e mbretit, e më në 
fund, qoftë ato që bëjnë pjesë në pasuritë e enteve shtetërore, 
sepse ne themi dhe jemi të cilësuar të themi se kjo është fryma 
dhe kuptimi i urdhëresës sëfamshme dhe bujare, dekretuar në... 

-Prisni, - u tha Godeshali të tre sekretarëve, - kjo dreq 
fjali më zuri tërë fundin e faqes. Atëherë, - vazhdoi ai, duke 
njomur me gjuhë shpinën e fashikullit, që të mund ta kthente 
faqen e trashë të letrës me vleftë, - atëherë, në doni t'i punoni një 

lodër, i thoni se zotëria mund të bisedojë me klientët vetëm prej 
orës dy deri në tre të mëngjesit; do ta shikojmë a do të vijë ky 
plak i hurit e i litarit! - dhe Godeshali vijoi frazën që pat filluar: - 
dekretuar në... A po më ndiqni? - i pyeti ai. 

-Po, - thirrën të tre kopistët. 

Të gjitha punët shkonin bashkë, lutja, bisedimi dhe 
komploti. 

-Dekretuar në... E, - xha Bukar, ç'datë ka urdhëresa? 

Duhet të jemi të përpiktë, të shkretën! Sa faqe qenkan! 

-Të shkretën ! - përsëriti njëri nga kopistët përpara se të 
përgjigjej Bukari. 

-Qysh, mos e shkruajte edhe ijalën lë shkretënl - thirri 
Godeshali duke shikuar njërin nga praktikantët me një vështrim 
të ashpër e me shpoti. 

-Posi, tha Deroshi, sekretari i katërt, duke u kërrusur tek 
fleta e shokut që kishte pranë, paska shkruar: Duhet të jemi të 
përpiktë dhe të shkretën. 

Të gjithë sekretarët ja dhanë gazit. 

- Si është e mundur, zoti Yre, që ijalën të shkretën ta 
marrësh për një term juridik dhe pastaj na mburresh se je prej 
Montanje! -thirri Simoneni. 

- Prishe shpejththa sekretari i parë. - Sikur të shikonte 
gjëra të tilla gjyqtari që do të shqyrtojë dosjen, do të thoshte se 
ne po tallemi me ato që shkruajmël Do t'i nxirrje telashe 
zotërisë. Hap sytë, mos bëj edhe njëherë marrëzira të tilla, zoti 
Yre! Një normandez nuk duhet ta shkruajë kurrë lutjen në tym. 
Ky është rregulli rigoroz që duhet të ndjekin njerëzit e ligjit. 

- Dekretuar në në? - pyeti Godeshali. - Kur pra, Bukar? 

- Në qershor 1814, - iu përgjigj sekretari i parë pa e 
ndërprerë punën. 

Fraza e lutjes së gjatë mbeti në mes, se trokiti dera. Të 
pesë sekretarët, me ata dhëmbët e tyre të mprehtë, me ca sy të 
ndritur e tallës, me flokët e shkurtuara e të dredhura, pasi thirrën 
njëherësh si psaltë: - Flyrë! - hodhën sytë nga dera. Bukari nuk e 
ngriti kokën nga togu i akteve, të cilat në stilin e gjykatës quhen 
mosmarrëveshje, dhe vazhdoi të përpilonte listën e shpenzimeve 
gjyqësore që kishte nisur. 

Zyra ishte një dhomë e madhe, zbukuruar me sobën 
klasike që kanë të gjitha shtrofkat e mosmarrëveshjeve. Qyngjet 
kalonin tej për tej dhomës si një diagonale, dhe tubi i fundit 
hynte te një oxhak i mbyllur, mbi mermerin e të cilit dukeshin 
plot copa buke, disa feta djathë nga të Briës, ca kotëleta të 
freskëta derri, kupa, shishe dhe një gotë me çokollatë e sekretarit 
të parë. Era e këtyre ushqimeve përzihej me afshin e qelbur të 
sobës së nxehur shumë e me atë kundërmimin e veçantë që kanë 
zyrat dhe shkresurinat, sa atje nuk do të ndieje dot as erën e 
rëndë të një dhelpre. Dyshemeja ishte mbuluar me baltë e me 
dëborë nga këmbët e sekretarëve. Pranë dritares gjendej tryeza e 
sekretarit të parë, ku ishte mbështetur tryeza e vogël e sekretarit 
të dytë, i cili në atë çast gjendej në gjykatë. Ora duhej të ishte nja 
tetë apo nëntë e mëngjesit. Zyra nuk kishte asnjë zbukurim tjetër 
përveç atyre afisheve të mëdha të verdha, që njoftojnë 
sekuestrime pasurish të patundshme, shitje, shitje me ankand 
ndërmjet atyre që kanë arritur moshën madhore dhe të miturve, 
drejtësia definitive ose përgatitore, me të cilat mbahen e mburren 
zyrat avokatore! Prapa sekretarit të parë gjendej një raft i madh, 

që kishte zënë murin prej dyshemesë e deri në tavan, ku çdo kuti 
ishte mbushur me fashikuj, nga të cilat vareshin një mori 
etiketash e fijesh të kuqe, që u japin një pamje të veçantë dosjeve 
me akte gjyqësore. Kutitë e poshtme ishin plot me kartela që 
ishin zverdhur nga përdorimi, të cilat qenë veshur nëpër anë me 
letër mavi. Në këto kartela ishin shkruar emrat e klientëve më të 
mëdhenj, gjyqet e të cilëve i sillnin fitime të majme avokatit. 
Nga xhamat e ndyra të dritares mezi hynte pakëz dritë. Veç 
kësaj, në Paris, në shkurt, shumë rrallë mund të gjesh ndonjë 
zyrë avokatore ku mund të shkruash pa llambë përpara orës 
dhjetë, sepse, siç mund të merret me mend, të gjitha ato zyra 
lihen pas dore; atje shkon kushdo, po s'qëndron njeri, se s'ka 
kush ndonjë interes vetjak me një gjë që është aq banale; as 
avokati, as ndihmësgjyqtarët, as sekretarët nuk bëhen merak për 
mirëmbajtjen e një vendi, i cili për disa është si një klasë, për ca 
të tjerë një vend kalimi, për të zotin një laborator. Ato mobiliet 
plot zhul i trashëgojnë në një mënyrë aq të përpiktë njëri pas 
tjetrit avokatët, saqë disa nga këto zyra i kanë ende arkat e 
plehrave dhe thasët e përfaqësuesve ligjorë në Shlet, shkurtim i 
ijalës Shatle, gjykatë që, në regjimin e mëparshëm, ishte si 
gjykata e sotme e shkallës së parë. Pra, sikurse në të gjitha zyrat 
e tjera avokatore, edhe në atë sallë të errët e plot pluhur, kishte 
diçka që i neveriste ndihmësgjyqtarët dhe që e bënte një nga 
vendet rnë të përbindshëna të Parisit. 

- Ku është brisku im? 

- Jam duke ngrënë! 

- Ikë, or dreq, ja ku m'u felliq lutja. 

- Sh-sh-t! zotërinj. 

Të gjitha këto fjalë u dëgjuan në çastin kur plaku mbylli 
derën me druajtjen që kanë njerëzit që pësojnë ndonjë fatkeqësi. 
I panjohuri u përpoq të bënte buzën në gaz, po nuk guxoi se vuri 
që asnjërit prej të gjashtë sekretarëve nuk i qeshi ndopak nuri. 
Padyshim, ai ishte mësuar t'i njihte njerëzit, sepse iu drejtua me 
plot njerëzi korrierit, Simonenit, me shpresë se ky djalë njerke 
do t'i përgjigjej me të mirë. 

- Zotëri, a mund të takohem me z. avokat? 

Korrieri i djallëzuar iu përgjigj atij të gjori duke goditur 
shumë herë veshin e tij me gishtat e dorës së majtë, sikur të 
donte fi thoshte: - jam i shurdhër. 

-Ç'urdhëroni, zotëri? - e pyeti Godeshali, duke futur në 
gojë një kafshitë të madhe buke, me të cilën mund të mbushej 
një grykë topi dhe, në këtë kohë, ngriti briskun që kishte në dorë, 
vuri këmbën mbi këmbë dhe e ngriti këmbën e sipërme gjer në 
lartësinë e syrit. 

- Zotëri, është e pesta herë që po vij, - u përgjigj plaku i 
shkretë. - Dëshiroj të flas me z. Dervilë. 

- A keni ndonjë punë me të? 

- Po, veçse nuk mund t'ia them njeriu tjetër... 

- Zotëria fle; në qoftë se dëshironi të këshilloheni me të 
për ndonjë çështje të vështirë, ai punon siç duhet vetëm në mes 
të natës. Po në qoftë se do të na thoshit se qysh e kini punën, 
edhe ne mund t'ju... 

I panjohuri nuk u prek fare nga këto fjalë. Zuri të 
vështronte rreth e rrotull me ndrojtje, si ndonjë qen që hyn 
fshehurazi në një kuzhinë të botës dhe trembet se mos e presin 

me kopaçe. Për hir të mjeshtërisë së tyre, sekretarët e avokatëve 
nuk kanë frikë prej kusarëve; kështu që ata nuk dyshuan fare për 
njeriun me pelerinë dhe e lanë të shikonte dhomën, ku ai po 
kërkonte më kot ndonjë karrige për t'u çlodhur, se dukej sheshit 
që ishte i rraskapitur. Avokatët e kanë si rregull që mbajnë pak 
karrige në zyrat e tyre. Klienti i thjeshtë lodhet duke pritur në 
këmbë, dhe shkon duke mërmëritur, po nuk u humbet të tjerëve 
një kohë që, sipas një avokati të moçëm, nuk futet në llogari. 

- Zotëri, - iu përgjigj ai, - pata nderin edhe më parë t'u 
thosha se çështjen time nuk mund t'ia kallëzoj tjetër njeriu 
përveç z.Dervilë; do të pres gjersa të zgjohet. 

Bukari e mbaroi ilogarinë që kishte nisur. I mori erë 
çokollatës së tij, u ngrit nga kolltuku prej zhuku, vështroi 
pelerinën e plakut dhe ngërdheshi fytyrën. Siç duket, ai mendoi 
se, sido që t'ia kthente klientit, do të ishte e pamundur që të 
nxirrte ndonjë qindarkë prej tij; atëherë, me qëllim që të shporrte 
nga zyra një klient të bezdisur, ja preu me dy fjalë: 

- Të drejtën po ju thonë, Zotëri. Avokati punon vetem 
naten. Në qoftë se keni ndonjë çështje serioze, ju keshilloj të vini 
në ora një pas mesnate. 

Plaku e vështroi sekretarin e parë si i shastisur dhe 
qëndroi disa çaste pa lëvizur. Meqë sekretarët janë mësuar t'i 
shohin fytyrat e njerëzve të ndryshojnë sakaq, dhe me kapriçiot e 
çuditshme që tregojnë ndihmësgjyqtarët, njerëz të pavendosur 
ose të hutuar, ata vazhduan të hanin duke mbllaçitur mu si kuajt 
që përtypen në grazhd dhe nuk ia vunë më veshin plakut. 

- Zotëri, do të vij sonte, - i tha së fundmi plaku, - me atë 
kokëfortësinë që kanë njerëzit në siklet. 

- Pa shiko se ç'kungull! - tha Simoneni pa pritur që plaku 
të dilte jashtë. 

- Duket sikur ka dalë nga varri - ia priti sekretari. 

- Do të ketë qenë ndonjë kolonel që sot mbase kërkon 
llogari të prapambetura, - tha sekretari i parë. 

- Jo, do të ketë qenë portier, - tha Godeshali. 

- E vë me bast se është ndonjë fisnik, - thirri Bukari. 

- E vë me bast se ka qenë portier, iu përgjigj Godeshali. 
Vetëm portierët i mbajnë këto pelerina të vjetra të qelbura e të 
grira nga fundi, siç është ajo e këtij plakut. Nuk ia paskeni parë 
as çizmet e shqyera që i mbushen me ujë, as kravatën që e mban 
në vend të këmishës? Ka fjetur nën ura. 

- Mund të jetë fisnik, por do t'u ketë hapur derën botës! - 
thirri Deroshi. Gjëra që ngjasin. 

- Jo, - vijoi Bukari në mes të të qeshurave të shokëve; - 
unë them se më 1789-ën mbante një birrari dhe në kohën e 
Republikës ka qenë kolonel. 

- Ah! - e vë me bast që t'ju paguaj të gjithëve biletat për 
në teatër, po qe se ka qenë ndonjëherë ushtar, tha Godeshali. 

- Mirë, - iu përgjigj Bukari. 

- Zotëri! Zotëri! - thirri Simoneni duke hapur dritaren. 

- Ç'bën kështu, Simonen? - e pyeti Bukari. 

- E thirra ta pyes në është kolonel apo portier; këtë gjë 
duhet ta dijë ai. 

Të gjithë sekretarët nisën të qeshnin. Plaku ngjiste 
shkallët. 

- Çfarë do t'i themi? - thirri Godeshali. 

- Ma lini mua! - iu pcrgjigj Bukari. Plaku i gjorc hyri me 
ndruajtje duke ulur sytë, ndofta që të mos e kuptonin se i vinte 
uri kur shikonte ushqimet me sy të lakmuar. 

- Zotëri, i tha Bukari, - kini mirësinë të më jepni emrin që 
ta dijë avokati nëse... 

- Shaber... 

- Shaberi? Koloneli që ka vdekur në Ejlau? - e pyeti Yre, 
i cili, meqë s'kishte hapur gojën fare, donte të tallej edhe ai 
njëherë. 

- Po, ai vetë, zotëri, - iu përgjigj plaku me thjeshtësinë e 
një njeriu të kohërave të lashta. Dhe doli. 

-E kapa! 

- Fitova. 

- Puf! 

- Oh! 

- Ah! 

- Bum! 

- Ah! Ç'plak i çuditshëm! 

- Trin, la, la, trin, trin. 

- Ç'të fituar se! 

- Zoti Derosh, ti do të shkosh në teatër pa paguar, - i tha 
Yre sekretarit të katërt, duke i hequr në sup një shuplakë aq të 
fortë sa edhe një rinoceront do të kishte mbetur në vend. 

Shpërtheu një valë britmash, të qeshurash e klithmash, të 
cilat nuk mund të përshkrahen edhe duke përdorar të gjitha fjalët 
onomatopeike që ka gjuha. 

- Në cilin teatër do të shkojmë? 

- Në opera, - thirri sekretari i parë. 

- Porse, - tha Godeshali, - teatri nuk u zu në gojë. 

Sekretarët ngritën supet. 

- Veç kësaj, s'kemi ndonjë provë që ky turi majmuni nuk 
është tallur me ne, - vazhdoi ai duke e lënë arsyetimin në mes, se 
e mbuluan të qeshurat e sekretarëve të tjerë. Në të vërtetë, s'ka 
pikë dyshimi që kolonel Shaberi ka vdekur, e shogja e tij është 
martuar me kontin Ferro, këshilltar Shteti. Zonja Ferro është 
njëra nga klientet e zyrës sonë. 

- Çështja shtyhet - tha Bukari. - Vazhdoni punën, 
zotërinj! Dreqi e mori! Këtu s'po bëhet asgjë. Përfundojeni pra 
atë lutjen, duhet të komunikohet përpara se të hapet seanca e 
sallës së katërt. Çështja gjykohet sot. Fiajde, jepini. 

- Po të ishte vërtet kolonel Shaberi, a nuk do t'i kishte 
hequr ndonjë shqelm pas bishtit Simonenit, kur ky u bë si i 
shurdhër? - tha Yre duke menduar se vërejtja e tij ta mbushte më 
fort mendjen nga ajo e Godeshalit. 

- Meqenëse nuk u vendos asgjë, - tha Bukari, - e lëmë të 
shkojmë në lozhat e dyta të "Teatrit të Francezëve" dhe të 
shikojmë Talman 1 , në rolin e Neronit. Simoneni le të shkojë në 
plate. 

- Në këto ijalë e sipër sekretari i parë u ul në tryezë dhe 
pas tij zunë vendet gjithë të tjerët. 

- Dekretuar në qershorin e vitit njëmijëetetëqind e 
katërmbëdhjetë. (Fjalët e fundit me shkronja), - tha Godeshi; - a 
e shkruat? 


1 Fransua-ZhozefTalma, aktor tragjikfrëng. 

- Po, - iu përgjigjën të dy kopistët dhe ai që hartonte 
konceptin, pendat e të cilëve gërvishtnin letër-lutjet si njëqind 
brambuj që fusin nxënësit në ndonjë fishek letre. 


Aty nga ora një e mëngjesit, i vetëquajturi kolonel Shaber 
trokiti te dera e z.Dervil, avokat pranë gjykatës së shkallës së 
parë të rrethit të Senës.Portieri iu përgjigj se z. Dervil nuk qe 
kthyer ende në shtëpi. Plaku i tha se kishte lënë një takim me të 
dhe u ngjit te ky avokati i dëgjuar, i cili ndonëse i ri, çmohej si 
një nga njerëzit më të zotë në rrethin e gjyqësorit. Si i ra ziles, 
plaku skeptik u çudit tepër kur pa sekretarin e parë që po 
vendoste mbi tryezën e dhomës së bukës të Zotërisë së tij një tog 
të madh dosjesh me çështjet që e kishin radhën ditën e nesërme. 
Po edhe sekretari u habit shumë kur pa kolonelin, të cilin e 
përshëndeti, pastaj iu lut të ulej; dhe paditësi u ul. 

- Besa, zotëri, kur më thatë dje se duhej të vija kaq herët 
për t'u konsultuar, kujtova se donit të bënit shaka, - i tha plaku 
duke u munduar të bënte buzën në gaz. 

- Sekretarët bënin shakara, por njëkohësisht thoshin edhe 
të vërtetën, iu përgjigj Yre duke vazhduar punën. - Z.Dervil ka 
zgjedhur këtë orë për të shqyrtuar çështjet që merr përsipër, të 
bëjë një përmbledhje të mjeteve që do të përdorë, të rendisë 
dëshmitë, të përgatisë mbrojtjet. Mendja e tij e mprehtë është më 
e lirë në këtë orë, se vetëm tani mund të gjejë qetësinë dhe 
heshtjen që ka nevojë për të zgjidhur problemet më të 
koklavitura. Që kur punon si avokat, ju jeni njeriu i tretë që po 
këshilloheni me atë në këtë orë të natës. Kur vjen nga jashtë, 

zotëria i studion të gjitha çështjet me radhë, s'lë gjë pa lexuar 
dhe ndoshta punon katër a pesë orë pa e ngritur kokën; pastaj i 
bie ziles dhe më jep urdhra. Paradite, prej orës dhjetë e deri në 
dy, dëgjon klientët, pastaj pjesën tjetër të ditës e ka caktuar për 
takime. Në mbrëmje del e qëndron me miq e me të njohur. Pra, 
atij i mbetet vetëm nata për të studiuar proçeset, për të bërë 
kërkime në arsenalet e Kodit dhe për të hartuar planet e 
përleshjes. Kërkon që të mos humbasë asnjë çështje, se për artin 
e tij ka një dashuri të thellë. Ai nuk merr përsipër çfarëdo 
çështjeje, siç bëjnë kolegët. Kjo është jeta e tij, të cilën e kalon 
me një veprimtari të pashembuilt. Dhe fiton shumë të holla. 

Kur po dëgjonte këto shpjegime, plaku s'fliste fare dhe 
fytyra e tij e çuditshme mori një pamje prej budallai, aq sa 
sekretari e vështroi një herë dhe nuk ia vuri më veshin. Pas pak 
minutash u kthye Dervili, veshur me kostum balloje; sekretari i 
parë i hapi derën dhe nisi përsëri renditjen e dosjeve. Avokati i ri 
qëndroi për një çast si i habitur kur pa në gjysmë hije klientin e 
çuditshëm që po e priste. Kolonel Shaberi nuk bënte asnjë 
lëvizje dhe dukej si i ngrirë, ashtu siç mund të jenë ato skulpturat 
në studion e Kurciusit, ku Godeshali donte t'i shpinte shokët e 
tij. Ndofta avokati nuk do të ishte çuditur sepse ai qëndronte pa 
lëvizur, si ndonjë statujë, sikur të mos i bënte përshtypje edhe 
tërë personi i tij në përgjithësi. Ushtari i moçëm ishte i thatë e i 
hequr. Balli i tij, të cilin e kishte mbuluar me flokët e parukës së 
lëmuar, i jepte një pamje misterioze. Sytë i dukeshin sikur ishin 
veshur me një cipë të tejdukshme; sikur ta vije re me kujdes do 
të thoshe se ata sy dukeshin si ai sadefi i turbullt, që kur i bie 
drita e qirinjve lëshon ca vezullime mavi. Fytyrën e kishte të 

17 




HONORE DE BALZAK 


verdhë dyllë dhe, në mund ta përdorim këtë shprehje vulgare, të 
mprehur si tehu i thikës! Dukej si fytyrë prej të vdekuri. 

Një kravatë e keqe prej mëndafshi të zi i shtrëngonte 
qafën. Që prej kravatës e poshtë tërë trupi i humbiste në të errët, 
aq sa një njeri me fantazi do ta merrte atë fytyrë plaku për një 
siluetë të rastit, ose për ndonjë portret të Rembrandit 2 , por pa 
kornizë. Streha e kapelës që ia mbulonte ballin plakut, i lëshonte 
një hije të zezë e të thellë në pjesën e sipërme të fytyrës. Kjo lojë 
e çuditshme drite, megjithëse natyrale, nxirrte në pah, nga 
kontrasti i theksuar, rmdhat e thella, vijat e ftohta dhe pamjen e 
zbehtë të asaj fizionomie prej të vdekuri. Më në fund, vështrimi i 
shuar, tmpi i ngurosur, të linin përshtypjen e një çmendurie të 
trishtuar dhe të simptomave që e ulin njerinë dhe që 
karakterizojnë idiotizmin, aq sa fytyra e tij kishte diçka të 
kobshme, që s'mund ta shprehë asnjë fjalë në botë. Po kush është 
mësuar të vërejë, sidomos një avokat, tek ai njeri i djegur si nga 
rmfeja do të gjente shenjat e një dhimbjeje të thellë, gjurmët e 
mjerimit që i kishin zhdukur çdo fisnikëri nga fytyra, ashtu si ato 
pikat e shiut që bien nga qielli mbi një mermer të bukur, të cilin 
pas një kohe të gjatë e shëmtojnë. Një mjek, një shkrimtar, një 
gjyqtar, do të kishin zbuluar një dramë të tërë sikur ta shikonin 
atë shëmtim të mrekullueshëm, i cili iu pëmgjante atyre 
fantazive që vizatojnë piktorët për t'u zbavitur, gjithë duke 
kuvenduar me shokët e tyre, në fund të gurëve litografikë. 

Kur pa avokatin, i panjohuri u drodh, ashtu siç u ngjet 
poetëve kur në mes të frymëzimit i zgjon ndonjë zhurmë e 


2 Rembrcmt, piktor e artist I madh gravurash holandez I shekullit XVII 

papritur. Plaku hoqi kapelën pëmjëherë dhe u ngrit që të 
përshëndeste djaloshin; meshini që kishte kapela nga brenda 
ishte plot zhul. Dhe plaku nuk e ndjeu se iu ngjit pamka pas 
zhulit të kapelës dhe iu zbulua koka e gjymtuar keq nga një 
shenjë plage që nisej nga prapa kokës dhe arrinte deri te syri i 
djathtë, duke sajuar kudo një kurriz të dalë e të qepur. Edhe kur i 
doli befas pamka e tij e ndyrë, të cilën plaku gjorë e mbante që 
të mos i dukej plaga, dy të rinjve nuk u erdhi aspak për të 
qeshur, se ajo kafkë e çarë të shtinte tmerrin. Sapo ta shikoje atë 
plagë, aty për aty të vinte ky mendim: Andej i paskan dalë 
mendtë! 

- Në qoftë se nuk është kolonel Shaberi, duhet të jetë 
ndonjë ushtar i regjur, mendoi Bukari. 

- Zotëri, - i tha Dervili, - me cilin kam nderin të flas? 

- Me kolonel Shaberin. 

- Me cilin? 

- Me atë që u vra në Ejlau, - iu përgjigj plaku. Kur 
dëgjuan këtë frazë të çuditshme, sekretari dhe avokati vështman 
njëri-tjetrin në një mënyrë që donte të thoshte: - Qenka i 
çmendur. 

- Zotëri, - filloi përsëri koloneli, - do të më pëlqente t'ua 
rrëfeja vetëm juve sekretin tim. 

Vlen të përmendet natyra e guximshme e avokatëve, 
qoftë sepse janë mësuar të presin një numër të madh njerëzish, 
qoftë sepse e ndiejnë thellë të drejtën që u japin ligjet për të 
mbrojtur të tjerët, qoftë sepse kanë besim në mjeshtërinë e tyre, 
ata hyjnë kudo pa u trembur, siç hyjnë priftërinjtë e mjekët. 
Dervili i beëri një shenjë Bukarit, i cili doli jashtë. 

- Zotëri, - filloi avokati, - ditën nuk e kursej dhe aq fort 
kohën, po në mes të natës, për mua edhe minutat janë të çmuara. 
Pra, i bini shkurt e me pak ijalë. Më rrëfeni thelbin e çështjes pa 
dalë nga tema. Sqarimet që do më duken të nevojshme do t'ua 
kërkoj vetë. Flisni! Si i tha të ulej klientit të çuditshëm, avokati i 
ri qëndroi edhe vetë përpara tryezës; por ndërsa dëgjonte 
ligjëratën e kolonelit të ndierë, nisl të shfletonte edhe aktet. 

- Zotëri, i tha i ndieri, ndofta e dini se komandoja një 
regjiment artilerie në Ejlau. Kam luajtur një rol të madh në 
suksesin e aksionit të përmendur që bëri Myrati 3 dhe që siguroi 
fitoren tonë. Për fatin tim të keq, vdekja ime është një ngjarje 
historike e pakundërshtueshme, se përmendet hollësisht në 
"Fitore e Pushtime" 4 . Ne i çamë më dysh të tri vijat ruse, të cilat 
u bashkuan përsëri dhe na shtrënguan t'i çanim edhe një herë në 
drejtim të kundërt. Kur po ktheheshim për te perandori, pasi 
shpëmdamë msët, u hasa me pjesën kryesore të kavalenesë 
armike. U sula kundër atyre kokëfortëve. Më sulmuan 
pëmjëherësh dy oficerë msë, dy gjigantë të vërtetë. Njëri prej 
tyre më hoqi një shpatë në kokë, më çau kaskën dhe një kësulë të 
zezë mëndafshi që kisha 1-1.11 të, e ma hapi kafkën shumë 
thellë. Rashë nga kali. Na erdhi Myrati në ndihmë; ai dhe gjithë 
ushtarët e tij, njëmijë e pesëqind vetë, kaluan mbi tmpin tim! Për 
vdekjen time u lajmëma perandori, i cili, si njeri i matur që ishte 


3 Joahim Myrat- marshall I Napoleonit dhe më vonë mbret i Napolit. Në vitin 
1815 u mundua të shtinte në dorë mbretërinë e tij, të cilën e humbi si ra 
Napoloni I 

4 “Fitore e Pushtime ”, përmbledhje artikujsh mbi operacionet e ushtrisëfrënge 


në vitet 1817-1821 

(më donte ca), deshi të dinte nëse kishte ndonjë shpresë të 
shpëtohej njeriu, ndaj të cilit ishte mirënjohës për suksesin e 
sulmit të fortë. Dërgoi dy kimrgë që të më gjenin e të më shpinin 
në spital; dhe ngaqë ishte i zënë me punë, ndofta u tha pa 
ngulmuar: "Shkoni njëherë dhe shikoni se mos është ende gjallë 
ai Shaberi im i shkretë". Meqë ata infermierët e dreqit sapo më 
kishin parë që më shkelën kuajt e dy regjimenteve, sigurisht që 
nuk u bënë merak të më shihnin pulsin dhe thanë se kisha 
vdekur. Siç duket, akti i vdekjes sime u përpilua sipas rregullave 
që caktojnë ligjet ushtarake. 

Kur dëgjoi klientin e tij që shprehej me një qartësi të 
plotë dhe që i kallzonte disa ngjarje, të cilat ndonëse të 
çuditshme, dukeshin të vërteta, avokati i ri i la dosjet, mbështeti 
bërrylin te tryeza, mbështeti kokën në pëllëmbë dhe vështroi 
kolonelin drejt në sy. 

- A e dini, zotëri, i tha ai duke e ndërprerë, se unë jam 
avokati i Konteshës Ferro, vejushës së kolonel Shaberit? 

- Ime shoqe! Po, zotëri. Kështu pra, pasi kam trokitur më 
kot në dyert e plot avokatëve të tjerë, dhe si e pashë se që të 
gjithë më merrnin për një njeri të çmendur, vendosa të vij te ju. 
Për fatkeqësitë e mia do t'ju flas më vonë. Më parë më lejoni t'ju 
rrëfej ngjarjet, t'ju shpjegoj më fort si duhet të kenë ndodhur, se 
sa e se qysh kanë ndodhur. Disa rrethana, të cilat i di vetëm Zoti 
i Madh, më shtrëngojnë që shumë prej tyre t'i paraqes si 
hipoteza. Pra, zotëri, siç duket, plagët që kam marrë do të kenë 
shkaktuar ndonjë tetanos, ose do të më kenë krijuar ndonjë krizë 
që i pëmgjan një sëmundjeje, e cila besoj se quhet katalepsi. 
Pëmdryshe, siç mund të merret me mend, duhet të më kenë 

hequr rrobat dhe duhet të rnë kenë hedhur në një gropë të 
përbashkët ata që varrosin të vdekurit, siç ngjet në luftë. Këtu, 
më lejoni të shtoj një hollësi, të cilën munda ta mësoja vetëm pas 
asaj ngjaijeje që shtrëngohem ta quaj si vdekjen time. Më 1814 
takova në Shtutgard një kapter kavalerie të regjimentit tim. Ky 
njeri i dashur, i vetmi që më dha të njohur dhe për të cilin do t'ju 
flas përsëri, më shpjegoi se në ç'mënyrë të çuditshme shpëtova: 
më tha se kali im kishte marrë një plumb në brinjë në çastin kur 
u plagosa. Pra, kafsha dhe kalorësi ishin rrëzuar si një kështjellë 
prej rëre. Nuk e di në rashë nga e djathta, apo nga e majta, po 
s'ka dyshim që do të më ketë mbuluar trupi i kalit, i cili nuk më 
la që të më shtypnin kuajt ose të më kapnin plumbat. Kur erdha 
në vete, zotëri, vura re se gjendesha aq keq dhe në një atmosferë 
të tillë, sa do të ishte e pamundur t'ju jepja një ide, edhe sikur 
t'jua kallëzoja deri nesër. Ajri i pakët që merrja ishte i qelbur. 
Kërkova të lëviz, por nuk kisha nga luaja fare. Kur hapa sytë nuk 
pashë gjë. Pikërisht mungesa e ajrit më trembi rnë shumë se çdo 
gjë tjetër në gjendjen që ndodhesha. E kuptova se atje ku 
gjendesha ajri nuk ndërrohej fare dhe se do të vdisja. Kur më 
erdhi ky mendim nuk e ndieva më atë dhimbjen e patregueshme 
që më kishte përmendur nga zalia. Veshët më tingëlluan fort. 
Dëgjova ose m'u duk sikur dëgjova - s'dua të miratoj asgjë, - 
rënkimet që lëshonte turma e kufomave, ku dergjesha edhe unë. 
Megjithëse ato çaste i kam shumë të turbullta, megjithëse 
kujtimet e mia janë shumë të errëta, megjithëse më vonë hoqa 
dhimbje edhe më të mëdha, të cilat m'i ngatërruan mendimet, 
nganjëherë, natën, ende më duket sikur i dëgjoj ato psherëtima të 
mbytura! Po kishte diçka më të tmerrshme nga britmat, një 

heshtje që nuk e kam hasur kurrë gjctiu, heshtjen e vërtetë të 
varrit. Më në fund, kur ngrita duart, kur preka të vdekurit, gjeta 
një boshilëk në mes të kokës sime dhe shtresës së kufomave që 
kisha sipër. Kështu që munda të mas boshllëkun që më kishte 
mbetur rastësisht e pa e ditur se në ç'mënyrë. Pasi na flakën pa 
kujdes dhe shpejt e shpejt, mish-mash njërin mbi tjetrin, siç 
duket mbi trupin tim ishin hedhur kryqazi dy të vdekur, në 
mënyrë të atillë që formonin një kënd si ai i dy kartonëve që i vë 
kundër njëri-tjetrit një çilimi që kërkon të ngrejë një kështjellë. 
Duke kërkuar shpejt e shpejt, se s'duhej humbur kohë, për fat 
hasa një krah që mezi po mbahej, krahun e një Herkuli 5 . Ishte 
një kockë e mirë që më shpëtoi jetën. Po të mos kisha këtë 
ndihmë të papritur, do të kisha mbaruar. Mund ta mermi me 
mend se sa luftova për të larguar kufomat që më ndanin nga 
dheu, që pa dyshim na kishin hedhur sipër, them na, sikur ata të 
ishin të gjallë! U përpoqa si bishti i gjarprit, zotëri, dhe ja tek 
shpëtova! Po edhe sot e kësaj dite nuk e di se qysh arrita të shpoj 
atë shtresën prej mishi që më ndante nga jeta si një mur. Mund të 
më thoni se kisha tri duar! Me anën e asaj leve që e përdorja me 
mjeshtëri, siguroja pak nga ai ajri që gjendej në mes të kufomave 
që lëvizja; dhe menja frymë sa më rrallë që mundja. Më në fund, 
zotëri, pashë dritë, po nëpërmjet dëborës! Në këtë çast e ndieva 
se e kisha kokën të hapur. Për fat të mirë, gjaku im, ai i shokëve, 
ose ndoshta lëkura e çarë e kalit tim, - ku ta di si të them! - duke 
u ngrirë më kishte zënë plagën si me allçi. Megjithëse kafka ime 
kishte zënë këtë kore, kur u has me dëborën, më ra të fikët. 


5 Herkuli- hero i mitologjisë greke, me forcë fizike shumë të madhe. 

Mirëpo, pasi ajo ngrohtësia e pakët që më kishte mbetur e shkriu 
dëborën që gjendej rreth meje, kur u përmenda pashë se isha në 
mes të një grope të vogël, nga e cila thirra një copë herë; por 
dielli atëherë po lindte dhe ishte shumë vështirë të më dëgjonte 
njeri. Vallë, a do të kishte ndonjë frymë njeriu në fushë? Po 
ngrihesha duke i përdorur këmbët si një levë, me të cilat 
shkelmoja të ndjerët dhe ata e kishin belin e fortë. ju e kuptoni se 
s'ishte rasti t'u thosha: "Prehuni në paqe, o trima". 

Me pak ijalë, zotëri, pas tërë atij pikëllimi që ndieva, (nuk 
e di nëse kjo ijalë mund ta shprehë gjithë marazin tim), duke 
parë një copë herë, oh, posi! një copë herë të gjatë! ata gjermanët 
e mallkuar që dëgjonin një zë atje ku nuk shikonin njeri, - më në 
fund më nxori s'andejmi një grua mjaft e guximshme, ose mjaft 
kureshtare sa të afrohej te koka ime, e cila dukej sikur kishte 
mbirë në tokë si ndonjë kërpudhë. Kjo grua shkoi e gjeti të 
shoqin dhe që të dy më ngritën e rrië shpunë në barakën e tyre të 
varfer. Siç duket më kapi edhe një herë katalepsia, më falni për 
këtë shprehje, se dua t'ju përshkruaj një gjendje për të cilën nuk 
di asgjë, por që sipas të thënave të atyre që më strehuan, më 
është mbushur mendja se do të jetë shkaktuar nga kjo sëmundje. 
Qëndrova 6 muaj të tërë me një këmbë në varr, pa hapur dot 
gojën, ose edhe kur mund të flisja, flisja përçart. Më në fund, të 
zotët e shtëpisë u pëipoqën dhe rnë futën në spitalin e 
Hailzbergut. Ju e kuptoni, zotëri, se kisha dalë nga gropa fare 
lakuriq, si ata krimbat e dheut; kështu që, pas gjashtë muajsh, 
kur një mëngjes m'u kujtua që kisha qenë kolonel Shaberi, dhe 
që, duke ardhur në vete, kërkova të më respektonte pakëz më 
shumë ajo infermieria e rojës dhe të mos më përdorte si ndonjë 

rrugaç, të gjithë shokët që kisha në dhomë nisën të qeshnin. Për 
fatin tim të mirë, kirurgu kishte marrë përsipër të më shëronte, se 
ishte njeri me sedër; dhe natyrisht ai ishte kujdesuar për të 
sëmurin e tij. Kur i fola me radhë për jetën time të mëparshme, 
ai njeri i mirë, i cili quhej Shparman, sipas rregullave juridike që 
caktojnë ligjet e vendit, nxori në shesh rnënyrën e 
mrekullueshme se si kisha dalë nga gropa e të vdekurve, ditën 
dhe orën kur më kishte gjetur shpëtimtarja ime dhe i shoqi i saj; 
ai caktoi llojin dhe vendet e plagëve të mia, pastaj ato 
procesverbalet e ndryshme i plotësoi edhe me një përshkrim të 
trupit tim. Mirëpo, zotëri, unë nuk i kam as këto dokumente të 
rëndësishme, as deklaratën që kam bërë te një noter i 
Hailzbergut për të vërtetuar se kush isha! Që prej ditës kur u 
dëbova nga ky qytet, rrethanat e luftës më shtrënguan të bridhja 
si ndonjë endacak, të lypja nga një copë bukë, ndërsa kur 
kallëzoja aventurën time, më merrnin për një njeri të çmendur 
dhe nuk kam mundur as të gjeja, as të fitoja ndonjë para, për të 
shtënë në dorë aktet që mund të provonin fjalët e mia dhe të më 
fusnin në jetën shoqërore. Shumë herë më kapnin ca dhimbje të 
forta dhe më gozhdonin nga gjashtë muaj të tërë nëpër qytete të 
vogla, ku njerëzit kujdeseshin për francezin e sëmurë, po dhe ku 
qeshnin me të sapo thoshte se ishte kolonel Shaberi. Për një kohë 
të gjatë ato të qeshura, ato dyshime më bënin si të tërbuar dhe 
kjo më dëmtoi, madje më bëri që të më mbyllnin në çmendinën e 
Shtutgardit. Në të vërtetë, siç mund ta kuptoni nga rrëfimi im, 
kishin pak a shumë arsye të më mbyllnin në çmendinë! Pas dy 
vjetësh që u shtrëngova të qëndroj atje brenda, si i pata dëgjuar 
me mijëra herë gardianët që u thoshin njerëzve që vinin: Ja ky i 

shkreti që kujton se është kolonel Shaberi!" dhe këta të fundit që 
u përgjigjeshin: - "I shkreti!"- m'u mbush mendja se duhej të 
hiqja dorë nga aventura ime, vura zemrës gur, e shtrova gjakun e 
u qetësova dhe, që të mund të dilja nga burgu e të shikoja përsëri 
Francën, nuk thashë më se isha kolonel Shaberi. Oh! zotëri, ta 
shikoja dhe njëherë Parisin! Për mua ishte diçka që nuk... 

Kur e këputi në mes këtë frazë, kolonel Shaberi humbi në 
mendime të thella dhe Dervili nuk e trazoi. 

- Zotëri, një ditë, - nisi përsëri koloneli, - një ditë 
pranvere, më hapën derën dhe më dhanë dhjetë talerë, gjoja 
sepse flisja shumë me vend për çfarëdo teme dhe se nuk thosha 
më se isha kolonel Shaberi. Besa, në atë kohë, madje edhe sot, 
nganjëherë emri im më tingëllon keq. Do të doja të mos isha 
unë. Kur e di se kam disa të drejta, më duket sikur më godet 
rrufeja. Sikur sëmundja të mos më kishte lënë asnjë kujtim nga 
jeta ime e kaluar, do të kisha qenë i lumtur, do të kisha hyrë në 
punë me ndonjë emër tjetër dhe, kush e di, ndofta do të isha bërë 
feldmarshall në Austri ose në Rusi. 

- Zotëri, - i tha avokati, - ju po ma turbulloni fare 
mendjen. Kur ju dëgjoj, më duket sikur shikoj ndonjë ëndërr. Ju 
lutem, të pushojmë pakëz. 

- Ju jeni - i tha koloneli me një pamje të mallëngjyer, - i 
vetmi njeri që më dëgjuat me kaq durim. Asnjë nga ata që 
merren me ligje nuk ka pranuar të më huante dhjetë napolona që 
të sillja nga Gjermania dokumentet e nevojshme për të filluar 
procesin tim... 

- Ç'proces? - i tha avokati, i cili duke dëgjuar tërë ato të 
zeza që kishte hequr, po e harronte fare se në ç'gjendje të hidhur 
ishte klienti. 

- Po a nuk është ime shoqe kontesha Ferro? Ajo ka 
tridhjetë mijë livra 6 të ardhura që janë të miat, dhe nuk do të më 
japë as dy qindarka. Kur ua them këto gjëra avokatëve, njerëzve 
që kuptojnë; kur unë, një lypës, propozoj të hap padije kundër 
një konti dhe një konteshe; kur unë që kam vdekur, ngrihem 
kunclër aktit të vdekjes, aktit të një martese dhe disa akteve të 
lindjes, sipas karakterit të tyre, ata më dëbojnë qoftë me atë 
pamje të ftohtë e të njerëzishme që dini të merrni për të hequr 
qafe një njeri të mjerë, qoftë në mënyrë brutale, duke kujtuar se 
kanë hasur me një intrigant ose me një të marrë. Kam qenë 
varrosur nën të vdekurit, po tani jam varrosur nën të gjallët, nën 
aktet gjyqësore, nën faktet, nën gjithë shoqërinë që do të më fusë 
në dhe! 

- Zotëri, ju lutem, vazhdoni më tutje tani, - i tha avokati. 

- Ju luteml - thirri plaku i mjerë duke i kapur dorën 
avokatit të ri, - kjo është fjala e parë e njerëzishme që po dëgjoj 
prej... 

Koloneli qau. Zëri iu mbyt nga mirënjohja. Ajo oratoria e 
mprehtë që s'thuhet dot me fjalë, por që shprehet me anë të 
vështrimit, të gjesteve, madje edhe me anë të heshtjes, e bindi 
krejt Dervilin dhe e preku mu në zëmër. 


6 Livrë- monedhë frënge, vlera e së cilës ka ndryshuar vazhdimisht; më vonë u 
zëvendësua me frangën 

- Dëgjoni, zotëri, - i tha ai klientit; - sonte kam fituar 
treqind franga në lojë; gjysmën e kësaj shume mund ta përdor 
me gjithë qejf për të bërë një njeri të lumtur. Do të filloj 
kërkimet dhe do ta ndjek çështjen si ta dojë puna, që t'u sjell 
dokumentet dhe, gjersa të vinë, do t'ju jap pesë franga në ditë. 
Në qoftë se jeni kolonel Shaberi, besoj se do të më ndjeni për 
këtë hua kaq të vogël, se jam një djalë i ri që sapo kam bërë 
çapin e parë. Vazhdoni. 

I vetëquajturi kolonel Shaber qëndroi një çast pa lëvizur 
dhe i çuditur; padyshim mjerimi i tij i madh ia kishte shembur të 
gjitha ato që besonte. E, në e kërkonte famën e tij ushtarake, 
pasurinë e tij, në i binte pas vetes, i bënte këto i shtyrë mbase, 
nga ajo ndjenjë e pashpjegueshme që lind në zemrat e gjithë 
njerëzve, nga ajo ndjenjë që na ka sjellë kërkimet e alkimistëve, 
pasionin e lavdisë, zbulimet e astronomisë, fizikës, çdo gjë që e 
nxit njeriun të rritet duke u lartësuar me vepra ose me idera. Në 
mendjen e tij egoja nuk ishte më veçse diçka e dorës së dytë, 
sikurse ai që vë një bast tërhiqet më tepër nga kotësia e triumfit 
ose interesi i fitimit sesa nga vetë objekti i bastit. Kështu që, 
ijalët e avokatit të ri iu dukën si një mrekulli atij njeriu që e 
kishin përbuzur dhjetë vjet me radhë e shoqja, drejtësia dhe 
gjithë shoqëria. Nuk ishte shaka që po i gjente te një avokat ato 
dhjetë napolonat që nuk ia jepte njeri prej aq kohësh! Koloneli i 
shëmbëllente asaj gruas, e cila kishte vuajtur nga ethet 
pesëmbëdhjetë vjet me radhë dhe ditën që u shërua iu duk sikur 
e kapi ndonjë sëmundje tjetër. Ka lumturi që të duken sikur janë 
të pamundura; kur vijnë, të djegin si vetëtima. Kështu, plaku i 
gjorë ndjeu një mirënjohje aq të thellë, saqë nuk mundi ta 

shprehte. Ndonjë njeriu të përciptë do t'i qe dukur i ftohtë, po 
Dervili, kur e pa të hutuar, e kuptoi se kishte të bënte me një 
burrë ndershëm e të drejtë. Një batakçi do ta kishte falënderuar. 

- Ku e pata ijalën? i tha koloneli me thjeshtësinë e një 
fëmije apo të një ushtari, se një ushtar i vërtetë shpeshherë i 
pëmgjan fëmijës dhe fëmija është pothuajse gjithnjë si ushtari, 
sidomos në Francë. 

- Te Shtutgardi. Kur dolët nga burgu, - iu përgjigj 
avokati. 

- A e njihni gman time? - e pyeti koloneli. 

- Po, iu përgjigj Dervili duke ulur kokën. 

- Si është? 

- Si gjithnjë, t'i marrësh kokën. 

Plaku bëri një gjest me dorë dhe dukej sikur donte të 
mundte ndonjë dhimbje të fshehtë me atë shprehjen e vendosur e 
solemne që kanë vetëm burrat e sprovuar në mes të zjarrit e të 
gjakut të fushave të luftës. 

- Zotëri, - i tha ai me njëfarë gëzimi; se nisi të merrte 
frymë koloneli i mjerë; po dilte për herë të dytë nga varri, kishte 
shkrirë një shtresë dëbore ende më të ngurtë nga ajo që dikur ia 
kish ngrirë kokën dhe po e thëthinte ajrin lirisht, sikur të dilte 
nga ndonjë bimcë. - Zotëri, - i tha ai, - sikur të kisha qenë ndonjë 
djalë i bukur, nuk do të më kishte ngjarë asnjë fatkeqësi. Si 
mund t'i pëlqeja një femre? Fytyrën e kisha meit, isha veshur me 
lecka, i shëmbëlleja më fort një eskimezi sesa një francezi; dhe 
kush! Unë që dikur, më f799-ën më shikonin si një nga djemtë 
më të bukur e më elegantë! Unë, Shaberi, konti i Perandorisë! 
Më në fund, po atë ditë që më nxorën në udhë të madhe si 

ndonjë qen, takova kapterin që ua zura në gojë më parë. Quhej 
Buten. Ai dhe unë kishim qenë të pandarë njëherë e një kohë. E 
pashë tek po shëtiste. Unë e njoha, po ai nuk më sillte fare ndër 
mend. Shkuam bashkë në një pijetore. Atje, kur i thashë kush 
isha, Buteni ia shkrepi të qeshurit, si ndonjë mortajë që pëlcet. 
Ato të qeshura, zotëri, më shkaktuan një hidhërim të thellë! 
Sepse e kuptova sheshit sesa shumë kisha ndryshuar. Domethënë 
se nuk më njohu as miku im më i përvuajtur, ai që s'ma harronte 
të mirën! Njëherë Butenit i pata shpëtuar jetën, po këtë ia kisha 
borxh. Nuk është nevoja t'ju them se si ma bëri këtë të mirë. atë 
kohë nuk isha kolonel, po një kalorës i thjeshtë, si edhe Buteni. 
Për fat që kjo histori kishte ca hollësira që përveç ne të dyve nuk 
mund t'i dinte njeri tjetër; dhe kur ia kujtova, nisi të dyshonte. 
Pastaj i rrëfeva aksidentet e jetës sime të çuditshme. Megjithëse 
zëri më kishte humbur dhe sytë më ishin shuar fare, - më tha ai, - 
megjithëse nuk më kishin mbetur as flokë, as dhëmbë, as vetulla, 
megjithëse isha bërë i bardhë si një balash, pasi më bëri nja 
njëmijë pyetje dhe si iu përgjigja me vend, më në fund u bind se 
lypësi ishte vetë koloneli. Ai më kallëzoi aventurat e veta, të 
cilat nuk ishin më pak të çuditshme nga të miat: sapo kishte 
ardhur nga kufijtë e Kinës, ku kishte dashur të hynte pasi qe 
arratisur nga Siberia. Më tregoi për katastrofën që pësuam në 
Rusi dhe për abdikimin e parë të Napolonit. Ky lajm është një 
nga ato që më kanë pikëlluar më shumë! Ishim rrokullisur mbi 
lëmshin e dheut siç rrokullisen gurët në Oqean, që i shpijen 
stuhitë nga njëri breg në tjetrin; edhe ne, si ata gurë, ishim dy 
mbeturina të çuditshme. Po të numëroje vendet që kishte parë ai, 
dhe ato që kisha parë unë, ne kishim qenë në Egjipt, në Siri, në 

Spanjë, në Rusi, në Holandë, në Gjermani, në Itali, në Dalmaci, 
në Angli, në Kinë, në Azinë e Mesme, në Siberi. Vetëm në Indi e 
në Amerikë nuk kishim shkelur! Më në fund, pasi Buteni ishte 
nga këmbët më i lehtë, mori përsipër të shkonte sa më shpejt në 
Paris dhe të lajmëronte time shoqe sesi isha katandisur. I 
shkrova zonjës Shaber një letër me plot hollësi. Ishte e katërta, 
zotëri! Sikur të kisha pasur kushërinj, ndofta të gjitha këto nuk 
do të më ngjisnin fare; po duhet t'ua them sheshit, jam një femijë 
i gjetur, një ushtar që si pasuri kishte kurajën, për familje gjithë 
njerëzinë, për atdhe Francën, që s'kishte mbrojtje tjetër veç Zotit 
të madh. Gabohem! Kisha një baba, perandorin! Ah! sikur të qe 
ende në këmbë ai njeri i dashur dhe ta shikonte sesi është 
katandisur Shaberi i tij, - siç më thërriste ai - do të zëmërohej. 
Ç't'i bësh! Dielli ynë perëndoi, tani të gjithë ne po mërdhijmë. 
Sidoqoftë, ndoshta gruan time nuk e lejonin ngjarjet politike që 
të më përgjigjej! Buteni u nis. Lum ai! Kishte stërvitur për 
bukuri dy arinj të bardhë, me të cilët jetonte. Unë nuk mund të 
shkoja me të; nuk më linin dhimbjet të bëja udhë të gjatë. Eca 
me të dhe me arinjtë sa munda dhe kur u ndamë, qava, zotëri. Në 
Karlsmhe më zuri një nevralgji e fortë dhe qëndrova në një han 
gjashtë muaj, në kashtë! S'do të mbaroja kurrë, zotëri, sikur t'ju 
rrëfeja të gjitha të këqijat e jetës sime prej lypsari. Megjithëse 
vuajtjet morale janë shumë më të rënda nga dhembjet fizike, pasi 
nuk t'i shikon syri, ato ta lëndojnë më pak zemrën. Më kujtohet 
që kam qarë përpara një hoteli të Strazburgut, ku dikur pata 
dhënë një gosti, dhe ku s’më dhanë asgjë, madje as një copë 
bukë. Pasi e kisha caktuar me Butenin itinerarin që do të ndiqja, 
shkoja në çdo zyrë poste dhe pyesja se mos më kishte ardhur 

ndonjë letër dhe ca të holla. Erdha deri në Paris pa marrë asnjë 
lajm. Ç'brengë që më hipi, se thoja me vete: - Buteni do të ketë 
vdekur. Dhe me të vërtet ai kishte lënë eshtrat në Vaterlo 7 . 
Vdekjen e tij e mësova më vonë dhe rastësisht. Siç duket, ai 
shkoi tek ime shoqe, por misioni i tij qe i pafrytshëm. Më në 
fund arrita në Paris kur po hynin kozakët. Për mua kjo ishte një 
kupë tjetër me vrer. Kur pashë rusët në kryeqytetin e Francës, 
nuk mendoja më që isha zbathur e pa të holla. Po, zotëri, rrobat 
më ishin bërë zhele. Atë natë që erdha, u shtrëngova të 
gdhihesha në pyllin e Kleit. Padyshim, freskia e natës më 
shkaktoi një sëmundje që nuk ia di emrin, e cila më kapi kur po 
kaloja lagjes Sen-Marten. Rashë pothuaj si i zalisur mu te dera e 
një hekurshitësi. Kur u zgjova pashë se isha në një shtrat të 
spitalit të qytetit. Atje u dergja i qetë një muaj. Pastaj më nxorën 
jashtë; isha pa të holla, po e kisha marrë veten dhe mbeta në të 
katër udhët e Parisit. Me ç'gëzim që hyra në udhën Mon-Blan, 
ku do të gjeja time shoqe që banonte në shtëpinë time! Bah! 
Udha Mon-Blan ishte bërë udha Shose-d'Antem. Atje nuk e gjeta 
shtëpinë, e kishin shitur dhe e kishin prishur. Te kopshtet e mija 
disa spekulatorë kishin ndërtuar ca shtëpi. Meqë nuk e dija se 
ime shoqe qenkësh martuar me z. Ferro, nuk munda të mësoja 
asgjë. Më në fund shkova te një avokat i moçëm, të cilin dikur e 
kisha ngarkuar të kujdesej për pasuritë e mia. Po ai paskej 
vdekur dhe klientelën e tij ia kish lënë një të riu. U çudita sa 
s'thuhet kur mësova nga avokati i ri se qenë bërë veprimet e 


7 Vaterlo- një vend i vogël në Belgjikë, ku është bërë një betejë historike (1815) 
midis ushtrisë së Napoleonit dhe ushtrisë aleate anglo-prusiane 

trashëgimisë sime dhe likuidimi i saj, se ime shoqe ishte martuar 
dhe se i kishin lindur dy fëmijë. Kur i thashë se jam kolonel 
Shaberi, ai nisi të qeshte aq fort, saqë u largova pa i thënë asnjë 
ijalë. Burgu që hëngra në Shtutgard më kujtoi Sharantonin 8 dhe 
vendosa të veproj duke u matur mirë. Atëherë, zotëri, duke ditur 
ku banonte ime shoqe, u nisa për në shtëpinë e saj me plot 
shpresë në zemër. Hë -, ja bëri koloneli, me një gjest zemërimi, - 
kur i njoftova një emër të rremë ajo nuk pranoi të më priste, dhe 
ditën që u paraqita me emrin tim, më nxorën jashtë derës. Për të 
parë konteshën që do të kthehej nga balloja ose nga shfaqja aty 
nga mëngjesi, kam qëndruar net me radhë i gozhduar te shtyllat 
e derës së pallatit të saj. Më verboheshin sytë kur shikoja 
karrocën që më rrëshqiste si ndonjë shigjetë dhe ku mezi e 
shquaja për një çast atë grua që është imja, po që nuk e kam më 
unë! Oh! Që prej asaj dite kam jetuar vetëm. për të marrë hakun! 
thirri plaku me një zë të mbytur duke brofur në këmbë përpara 
Dervilit. Ajo e di që jam gjallë; qëkurse jam kthyer ajo ka marrë 
dy letra, të cilat i kam shkruar me dorën time. Tani ajo nuk më 
do! Unë nuk e di nëse e dashuroj apo e urrej! Herë e dua ta kem 
timen, herë e mallkoj. Pasurinë dhe lumturinë i ka nga unë dhe 
ajo nuk më ka dërguar as ndihmën më të vogël! Nganjëherë nuk 
e di se ç'do të bëhem! 

Si tha këto fjalë, ushtari i vjetër u lëshua në karrige dhe 
qëndroi përsëri pa lëvizur. Dervili po e vështronte klientin me 
habi dhe pa bërë zë. 


8 Sharanton- qytet i vogël pranë Parisit, ku ka një çmendinë. 

- Çështja është serioze, - i tha ai më në fund. - Edhe sikur 
dokumentet që duhet të gjenden në Hailsberg të qëndrojnë 
ligjërisht në këmbë, nuk më duket se mund të fitojmë menjëherë. 
Procesi do të kalojë në tri gjykata me radhë. Kur ke të bësh me 
një çështje të tillë, puna duhet menduar me mendje të qetë, se 
është diçka krejt e veçantë. 

- Oh! - iu përgjigj koloneli me një ton të ftohtë e duke 
ngritur kokën me krenari, - në qoftë se do të vdes, do të di edhe 
të vdes, se të paktën tani nuk jam vetëm. 

Në këtë çast plaku dukej si një njeri tjetër. Atij burri 
energjik i shkëlqenin sytë nga dëshira e nga hakmarrja dhe i 
lëshonin plot xixa. 

- Ndofta do të jetë mirë të bini në ujdi, i tha avokati. 

- Të bie në ujdi! - përsëriti kolonel Shaberi. -1 gjallë jam, 
apo kam vdekur? 

- Zotëri, vazhdoi avokati, - shpresoj se ju do të ndiqni 
këshillat e mia. Çështjen tuaj do ta quaj si timen. Për së shpejti 
do ta shikoni sesa do të kujdesem për rastin tuaj, i cili pothuajse 
është i vetmi në analet gjyqësore. Ndërkaq po ju jap një biletë 
për noterin tim, i cili do t'iu dorëzojë kundrejt një dëftese 
pesëdhjetë franga çdo dhjetë ditë. Nuk do të ishte mirë që të vinit 
këtu për të kërkuar ndihma. Në qoftë se jeni kolonel Shaberi, ju 
nuk duhet të jeni në mëshirën e njeriu. Këto paradhënie do t'ua 
jap në formë huaje. Ju keni për të marrë pasuritë tuaja, jeni një 
njeri i pasur. 

Kur dëgjoi këto fjalë kaq të njerëzishme, kolonelit i 
shkuan ca lot. Dervili u ngrit menjëherë, se ndoshta nuk ishte 
zakon që avokatët ta shfaqnin mallëngjimin e tyre; hyri në zyrën 

e tij, nga ku doli me një zarf të hapur, të cilin ja dha kontit 
Shaber. Kur e preku plaku i gjorë, e ndieu se në mes të letrës 
kishte dy monedha ari. 

- Ju lutem më tregoni çfarë dokumente të kërkoj, më jepni 
emrin e qytetit e të principatës, - i tha avokati. 

Koloneli i diktoi të dhënat gjithë duke kontrolluar 
ortografinë e emrave të vendeve; pastaj, me një dorë mori 
kapelën, vështroi Dervilin, i dha dorën tjetër me kallo dhe i tha 
me një zë të thjeshtë: Besa, zotëri, pas Perandorit, juve do t'ua di 
për nder më tepër se çdo njeriu tjetër! Qenkeni trim. 

Avokati i shtrëngoi dorën kolonelit, e përcolli deri te 
shkallët dhe i bëri dritë. 

- Bukar, - i tha Dervili sekretarit të parë, - dëgjova një 
histori, e cila ndoshta do të më kushtojë njëzet e pesë napolona. 
Në qoftë se do të jem gënjyer nuk do t'i qaj paratë, se do të kem 
parë komediantin më të rafinuar të kohës sonë. 

Kur doli në udhë dhe kaloi përpara një feneri, koloneli 
nxori nga letra të dy napolonat që i kishte dhënë avokati dhe i 
vështroi disa çaste te drita. Pas nëntë vjetësh ishte hera e parë që 
shikonte ar. 

- Domethënë se mund të pi puro! - tha ai me vete. 

Si kaluan nja tre muaj nga ajo natë që u konsultua kolonel 
Shaberi me Dervilin, noteri që ishte ngarkuar t'i paguante atë 
rrogën e vogël klientit të çuditshëm të avokatit, erdhi që të 
bisedonte me të për një çështje serioze dhe që në fillim i kërkoi 
të gjashtëqind frangat që i kishte dhënë ushtarakut të moçëm. 

- Siç duket të pëlqen të mbash gardën e vjetër, - tha duke 
qeshur noteri Krota, një djalë i ri, i cili sapo kishte blerë zyrën 

noteriale ku punonte si sekretar parë, pasi titullari i asaj zyre 
kishte falimentuar keq dhe qe arratisur. 

- Të faleminderit, i dashur, - iu përgjigj Dervili, - që po 
ma kujton këtë çështje. Filantropia ime nuk do f i kalojë të njëzet 
e pesë napolonat; kam frikë se mos mbeta viktimë e patriotizmit 
tim. 

Pa mbaruar ende fjalën, Dervili pa ca pliko që ia kishte 
lënë mbi tryezë sekretari i parë. I ranë në sy disa pulla të gjata, 
katrore, trekëndëshe, të kuqe, mavi që i kishin ngjitur një zarfi 
postat prusiane, austriake, bavareze e franceze. 

- Ah, tha ai, tani merr fund komedia, do ta shikojmë nëse 
ma ka punuar apo jo. - Mori letrën dhe e hapi, po nuk e lexoi 
dot, se ishte gjermanisht. - Bukar, shko vetë të ma përkthesh këtë 
letër dhe kthehu shpejt, - i tha Dervili, duke hapur pakëz derën e 
zyrës dhe duke zgjatur letrsën sekretarit të parë. 

Noteri i Berlinit, të cilit i qe drejtuar avokati, i njoftonte 
se aktet që i kishte kërkuar do t'ia niste pas disa ditësh. Ai 
thoshte se aktet ishin fare në rregull dhe kishin legalizimet e 
duhura për t'i shqyrtuar në gjyq. Veç kësaj, ai e lajmëronte se 
pothuaj të gjithë dëshmitarët e ngjarjeve që përmbanin 
procesverbalet, gjendeshin në Prejsish-Ejlau; se gruaja që i 
kishte shpëtuar jetën kontit Shaber ishte gjallë dhe banonte në 
një nga lagjet e jashtme të Flailsbergut. 

- Çështja po na del serioze, - thirri Dervili, kur i rrëfeu 
Bukari përmbajtjen e letrës. - Po, dëgjo këtu, mik i dashur, i tha 
ai noterit, do të kem nevojë për disa informata që duhet të 
ndodhen në zyrën tënde. A nuk ka qenë te ai batakçiu i vjetër, 
Rogeni... 

- Ne themi fatkeqi, i mjeri Rogen, - e ndërpreu 
Aleksandër Krota, duke qeshur e duke i prerë fjalën Dervilit. 

- A nuk u bë likuidimi i trashëgimisë së Shaberit, te ky i 
mjerë që u arratis me tetëqind mijë frangat e klientëve të tij dhe 
që mori në qafë shumë familje? Më duket se diçka të tillë më ka 
zënë syri në aktet tona të Ferroit. 

- Po, - iu përgjigj Krota, - atëherë unë isha sekretar i tretë, 
këtë likuidim e kam kopjuar vetë dhe e kam studiuar mirë. Roza 
Shapotel, e shoqja dhe vejusha e Jasentit, i quajtur Shaber, kont i 
Perandorisë, oficer i madh i Legjionit të Nderit, ishin martuar pa 
kontratë, kështu që pasuritë i kishin të përbashkëta. Me aq sa më 
kujtohet, kapitali arrinte në nja gjashtëqind mijë franga. Kur 
ishte ende beqar, konti Shaber kishte bërë një testament, me të 
cilin u falte azileve të të varferve një të katërtën e pasurisë që do 
të kishte kur të vdiste; një të katërtën tjetër ia linte si trashëgim 
shtetit. Pati shitje me ankand, shitje e ndarje, se avokatët ditën ta 
vërtisnin punën. Në kohën e likuidimit, përbindëshi që qeveriste 
atëherë Francën, me anë të një dekreti ia fali së vesë së kolonelit 
pjesën që i takonte shtetit. 

- Domethënë se pasuria personale e kontit Shaber qenka 
vetëm treqind mijë franga? 

- Po, i dashur!- iu përgjigj Krota. - Megjithëse juve 
avokatëve ju akuzojnë se mbroni përpara gjyqit si të drejtën 
ashtu edhe të shtrembrën, nganjëherë ju mendoni drejt. 

Konti Shaber, adresa e të cilit ishte shkmar në fund të 
dëftesës së parë që i kishte dorëzuar noteri, banonte në lagjen 
Sen-Marso, udha Pëti-Bankje, te një ish-marshall i gardës 
perandorake. Quhej Vemjo dhe ishte blegtor. Kur arriti atje, 
Dervili u shtrëngua të ecte më këmbë për të kërkuar klientin, se 
karrocieri nuk pranoi të hynte në një udhë pa kalldrëm, ku tragat 
ishin aq të thella sa s'mund të kalonte një karrocë luksi. Duke 
shikuar nga të gjitha anët, pranë vendit ku udha del në shëtitore, 
në mes të dy mureve të ndërtuar me kocka e me dhe, më në fund 
avokati pa dy shtylla me gurë çmërsi, të cilat i kishin zgërmitur 
karrocat, megjithëse u kishin vënë ca copa dmri për t'i mbrojtur. 
Sipër këtyre shtyllave kishin hedhur një tra dhe kishin ndërtuar 
një strehë me tjegulla. Përmbi strehë ishin shkruar në një tabelë 
këto fjalë me bojë të kuqe: VERNJO-BULMETORE. Nga e 
djathta e këtij emri dukeshin ca vezë dhe nga e majta një lopë, 
piktumar me ngjyrë të bardhë. Dera ishte e hapur dhe, padyshim, 
ashtu mbetej tërë ditën. Karshi derës, në fund të një oborri të 
gjerë dukej një shtëpi, në qoftë se mund të quhen kështu ato 
hauret që ndërtojnë në lagjet e jashtme të Parisit, të cilat nuk 
krahasohen me asnjë lloj ndërtese, madje as me kasollet më të 
këqija të fshatarëve, sepse këto të fundit sado që janë të 
vajtueshme, kanë edhe pakëz poezi. Në të vërtetë, kasollet që 
gjenden në mes të fushës janë të lezetshme se kanë ajrin e pastër, 
gjelbërimin, pamjen e fushave, ndonjë kodrinë, ndonjë udhëzë 
që dredhon, ca pjergulla, ndonjë gardh që ka zënë rrënjë dhe 
veglat bujqësore. Në Paris mjerimi bie më shumë në sy se është i 
shëmtuar. Megjithëse e ndërtuar rishtas, shtëpia dukej sikur ish 
gati të shembej. Asnjë nga materialet që e përbënin nuk qe 

punuar për atë, që të gjitha ishin marrë nëpër rrënimet që bëhen 
çdo ditë në Paris. Dervili lexoi në një kanatë dritareje të ndërtuar 
me dërrasat e një tabele: Dyqan me sende të gatshme. Dritaret 
nuk pëmgjanin fare me njëra-tjetrën. Kati i fundit, ku dukej se 
banonin njerëzit, nga njëra anë ishte ca i ngritur, ndërsa dhomat 
e tjera qenë të futura në dhe. Në mes të portës së shtëpisë gjendej 
një pellg plot me pleh, ku rridhnin ujërat e shiut dhe ato të 
shtëpive. Tek muri ku mbështetej kjo banesë karakatinë, i cili 
dukej më i fortë nga të tjerët, kishte plot të ndara të vogla me 
kafaze, ku kishin futur një numër të madh lepujsh. Nga e djathta 
e derës së jashtme ishte stalla e lopëve dhe përmbi të hambari i 
tagjisë. Stalla lidhej me shtëpinë me anën e punishtes së 
qumështit. Nga e majta kishte një qymez, një stallë e një thark 
për dcrra, i cili ishte ndërtuar sikurse çatia e shtëpisë, me ca 
dërrasa të bardha e të këqija, mbërthyer njëra mbi tjetrën dhe 
mbuluar mos më keq me xunkth. 

Sikurse pothuaj të gjithë vendet ku gatuhen ushqimet që 
gllabëron çdo ditë Parisi, edhe në oborrin ku hyri Dervili 
dukeshin gjurmët e një pune të ngutshme, si e si për të arritur në 
vendet e ndryshme në orë të caktuara. Përpara punishtes së 
qumështit kishin hedhur grumbull një tok teneqesh nga ato që 
mbanin qumështin dhe plot poçe kremi, bashkë me tapat e tyre 
prej leckash. Zhelet copë-copë që i përdornin për të fshirë enët i 
kishin ndemr me ca litarë të lidhur nëpër hunj, ku tani po 
valëviteshin në diell. Një kalë i urtë kishte bërë ca çape përpara 
karros dhe qëndronte te dera e mbyllur e stallës. Një dhi po hante 
gjethet e një hardhie të hollë e të mbuluar me pluhur, qepur pas 
murit të verdhë e të plasur të shtëpisë. Një mace ishte 

kruspulluar mbi qypat e kremit dhe po i lëpinte. Kur u afrua 
Dervili, pulat u trembën e fluturuan duke kakarisur dhe qeni zuri 
të lehtë. 

- Këtu banoka ai burrë që vendosi fatin e betejës së Ejlau! 
- tha me vete Dervili, duke i hedhur një vështrim të përgjithshëm 
tërë atij vendi të vajtueshëm. 

Shtëpia kishte mbetur në duart e tre picirrakëve. Njëri ish 
qepur në majë të një karroje të ngarkuar me bar të njomë, nga ku 
hidhte gurë në grykën e oxhakut të shtëpisë së komshinjve, duke 
shpresuar se do të binin mu në tenxhere. Tjetri po luftonte të 
tërhiqte një dcrr në një karro që e kish ulur deri në tokë, ndërsa i 
treti, i cili qe varar nga ana tjetër e karros, priste sa të futej derri, 
që pastaj ta ngrinte me gjithë karro, me peshën e trapit të vet. 
Kur i pyeti Dervili në banonte atje z. Shaber, nuk iu përgjigj 
asnjëri prej tyre dhe që tre e vështraan me një hutim dinak, në 
mund të themi kështu. Dervili i pyeti përsëri, por më kot. Pasi të 
tre ata shejtanë po e shikonin me tallje, ai e humbi durimin dhe 
nisi t'u thoshte ca të shara të kripura që të mëdhenjtë pandehin se 
kanë të drejtë t'ua thonë fëmijëve dhe picirrakët zbardhën 
dhëmbët e ia shkrepën gazit. Dervili u zemëraa. Koloneli e 
dëgjoi dhe doli nga një dhomë e vogël e ulët, që gjendej pranë 
punishtes së qumështit, me një pamje flegmatike ushtaraku që 
s'ka fjalë ta shprehë. Kishte një nga ato llullat e tymosura mirë 
(shprehje teknike e atyre që pinë duhan), një nga ato llullat e 
këqija prej dheu të bardhë, të cilat quhen GRYKË-DJEGESE. 
Ngriti strehën e kasketës së tij plot zhul, pa Dervilin dhe kaloi 
nga plehu që t'i afrohej më shpejt bamirësit të tij, ndërsa u thirri 
picirrakëve me një zë të ëmbël: "REGJIMENTI, GATITU"! 

Fëmijët heshtën menjëherë me një respekt që tregonte autoritetin 
e ushtarit të moçëm. P 

se nuk më keni shkruar? - i tha ai Dervilit. Kaloni nga 
rrëza e stallës. - Ja, andej udha është me kalldrëm, thirri ai duke 
vënë re ngurrimin e avokatit, i cili nuk donte të qullte këmbët në 
plehë. 

Duke kërcyer gur më gur, Dervili arriti te pragu derës, ku 
kish dalë koloneli. Shaberi u hidhërua shumë që u shtrëngua ta 
priste në atë dhomë. Dhe me të vërtetë, kur hyri brenda, Dervili 
pa vetëm një karrige. Në vend të shtratit, koloneli kishte disa 
krahë kashte, ku e zonja e shtëpisë kishte hapur nja dy a tri zhele 
nga ata qilimat e vjetër, të cilët kushedi se ku i kishte gjetur; 
qilima të tillë përdorin shitëset e qumështit për të stolisur fronet 
e karrove të tyre. Dyshemeja ishte me truall. Muret e lyera me 
xheverxhile, jeshile e të rrjepura, lëshonin aq shumë lagështirë, 
saqë atje ku flinte koloneli kishin mbërthyer te muri një divane 
prej zhuke. Pelerina e përmendur ishte varur në një gozhdë. Në 
një kënd ishin hedhur dy palë çizme të shkatërruara. Nuk të zinte 
syri as çarçafe, as ndërresa. Mbi një tryezë të grirë nga krimbat 
ishin hapur "Buletinet e Ushtrisë së Madhe" të ribotuara nga 
Planshe. Siç dukej, vetëm ato lexonte koloneli, fytyra e të cilit 
ishte e qetë dhe e pa tronditur në mes të gjithë atij mjerimi. 
Vizita që pat bërë te Dervili dukej sikur ja kishte ndryshuar 
tiparet dhe avokati vuri re se i qe çelur fytyra, se i ndriste nga një 
shpresë e nga një mendim i lumtur. 

- Mos ju bezdis tymi i llullës? - i tha ai duke i afruar 
avokatit karrigen e prishur. 

- Po ju qenkeni mos më keq këtu, kolonel. 

41 




HONORE DË BALZAK 


Dervili e tha këtë frazë se e shtyu ai mosbesimi 
zakonshëm që kanë avokatët dhe eksperienca e hidhur që fitojnë 
në moshën më të re nga dramat e tmerrshme e të panjohura që 
shikojnë. 

- Ja, tha ai me vete, një njeri që sigurisht do t'i ketë 
përdorur paratë e mia për të plotësuar të tre virtytet hyjnore të 
ushtarit: lodrën, verën e gratë! 

- Eshtë e vërtetë, zotëri, nuk mund të thuhet se këtu 
jetojmë në luks! Jemi si në fushim, po na ngushëllojnë miqtë, 
veçse... (ushtari i hodhi një vështrim të mprehtë njeriut të ligjit) 
veçse nuk i kam bërë keq njeriu, s'kam përbuzur kurrë njeri dhe 
fle qetë. Avokati mendoi se nuk do të ishte fort e hijshme t'i 
kërkonte llogari klientit të tij për të hollat që i kishte huajtur, 
prandaj nuk u shty më tutje, por i tha: - Pse nuk u vendost 
brenda në Paris, do të harxhonit pak më shumë se këtu, por do të 
ishit rehat. 

- Po këtu ku banoj, iu përgjigj koloneli, kam rënë në ca 
njerëz të mirë, të cilët më patën pritur me krahë hapur dhe më 
ushqyen një vit të tërë falas! Si lija kur u bëra me ca pak para? 
Pastaj i ati i atyre tre fëmijëve është njeë egjiptian i vjetër ... 

- Si, një egjiptian? 

- Kështu i quajmë ne ushtarët që janë kthyer nga 
ekspedita e Egjiptit, ku kam marrë pjesë edhe unë. Ata që janë 
kthyer së andejmi, jo vetëm që janë bërë pak a shumë si vëllezër, 
po atëherë Vernjo ka qenë në regjimentin tim dhe ne të dy kemi 
pirë ujë në një pagur në mes të shkretëtirës. Pastaj, më duhet 
edhe ca kohë sa t'u mësoj të lexojnë çiliminjve të tij. 

- Prapë ai duhej t'ju vendoste pak më mirë, se e paguani. 

- Bah!- i tha koloneli, fëmijët e tij flenë në kashtë, si edhe 
unë! Se mos fle më mirë e shoqja dhe ai vetë! Janë shumë të 
varfër, s'ke ç'i bën; kanë kapur një punë që nuk e përballojnë dot. 
Po në e marrsha dot pasurinëL. 

- Kolonel, nesër ose pasnesër duhet të më vinë aktet tuaja 
nga Hailsbergu. Ajo që ju ka shpëtuar jetën është gjallë. 

- Para të mallkuara! Të shkretën që nuk ju kam! thirri ai 
duke flakur llullën për tokë. 

Një llullë e nxirë nga përdorimi është shumë e çmuar për 
një njeri që pi duhan; po ai e flaku me një gjest aq të natyrshëm 
dhe aq bujarisht, saqë të gjithë ata që pinë duhan, bile edhe 
financa do t'ia kishin falur këtë krim tradhtie ndaj duhanit. 
Ndofta thërrimet nuk do të përtonin t'i mblidhnin as engjëjt. 

- Kolonel, çështja juaj është shumë e ndërlikuar,- tha 
Dervili duke dalë nga dhoma dhe vajti t'ë shëtiste në diell, ndanë 
shtëpisë. 

- Mua më duket, - i tha ushtari, - fare e thjeshtë. Më 
kujtuan të vdekur, ja tek jam! Më ktheni gruan time e pasurinë; 
më jepni gradën e gjeneralit, e cila më takon me të drejtë, se jam 
graduar kolonel në gardën perandorake në vigjiljen e betejës së 
Ejlaut. 

- Punët nuk bëhen kështu në lëmin juridik,- iu përgjigj 
Dervili. - Më dëgjoni mua. Ju jeni konti Shaber, këtë e pranoj, 
po duhet t'ua provojmë në mënyrë juridike disa njerëzve që do të 
kenë interes ta mohojnë që ju jeni gjallë. Prandaj aktet tuaja do 
të diskutohen. Ky diskutim do të nxjerrë nja dhjetë a 
dymbëdhjetë çështje paraprake. Që të gjitha do të shkojnë në 

kundërshtim njëra me tjetrën, dhe do të shkaktojnë po aq 
procese, të cilat do të kushtojnë shtrenjtë e do të zgjasin tepër, 
sado aktiv që të tregohem unë. Kundërshtarët do të kërkojnë të 
hapin hetime, të cilat ne nuk mund t'i hedhim poshtë dhe ndofta 
do të duhet të dërgohet një letër-porosi në Prusi. Po le ta zëmë 
sikur punët të shkojnë mbarë, ta quajmë sikur drejtësia do ta 
pranojë se ju jeni kolonel Shaberi. A mund ta dimë se si do të 
gjykohet çështja e bigamisë së pafajshme të konteshës Ferro? Në 
çështjen tuaj, ana ligjore është jashtë Kodit dhe gjyqtarët s'kanë 
si ta gjykojnë ndryshe, veçse sipas ligjeve të ndërgjegjjes, siç 
bën juria në çështjet delikate që paraqiten në disa raste të 
çuditshme të proçeseve kriminale. Ju nuk keni ndonjë djalë nga 
martesa juaj, kurse konti Ferro ka dy djem me gruan tuaj; 
gjyqtarët mund ta hedhin poshtë martesën ku lidhjet janë më të 
dobëta, në dobi të martesës që i ka më të forta, gjersa 
kontraktuesit kanë vepruar pa të keq. A do të jeni në një pozitë 
morale të bukur, sikur në moshën dhe në rrethanat tuaja, lë 
ngulnit këmbë për të marrë një grua që nuk ju dashuron më? 
Kundër jush do të kini gruan tuaj dhe të shoqin e saj, dy njerëz të 
fuqishëm që mund t'u shkojë ijala nëpër gjykata. Kështu që 
procesi ka përse të zgjasë. Ndërkaq ju do të plakeni në hidhërime 
më të mëdha. 

- Po pasuria? 

- Pandehni se keni ndonjë pasuri të madhe? 

- A nuk kisha tridhjetë mijë franga të ardhura? 

-1 dashur kolonel, përpara se të martoheshit, më 1799, ju 
keni bërë një testament, ku një të katërtën e pasurisë suaj ia linit 
trashëgim strehëve të fëmijëve të varfër. 

- Kjo është e vërtetë. 

- Pra, gjersa dinin se kishit vdekur, a nuk duhej të bëhej 
inventari dhe likuidimi, që t'u jepej të pastrehëve një e katërta e 
pasurisë? Gruan tuaj nuk e vrau aspak ndërgjegjja të gënjente të 
varfrit. Inventari, ku pa dyshim ajo nuk mund t'i përmendte kurrë 
të hollat e xhevahiret, ku do të ketë deklaruar ca pak sende 
argjendi, dhe ku mobiliet u çmuan dy të tretat më pak nga vlera 
reale, qoftë për ta favorizuar, qoftë për t'i paguar më pak 
financës, por edhe sepse nëpunësit e përmbarimit janë përgjegjës 
për vlerësimet e tyre, sipas inventarit që u përpilua në këtë 
mënyrë, gjithë pasuria juaj arriti në gjashtëqind mijë franga. 
Vejushës suaj i binte në pjesë gjysma e pasurisë. Të gjitha u 
shitën dhe u blenë përsëri prej saj; ajo përfitoi kudo dhe të 
pastrehët morën të shtatëdhjetë e pesë mijë frangat që u takonin. 
Pastaj, meqenëse i binte një pjesë edhe financës nga trashëgimi 
juaj, pasi ju nuk e përmendnit gruan në testament, perandori ia 
ktheu vejushës suaj pjesën që i takonte shtetit me anë të një 
dekreti. Atëherë, sa të holla kini të drejtë të kërkoni tani? Vetëm 
treqin.d mijë franga, duke zbritur edhe shpenzimet. 

- Pse, drejtësi është kjo? - i tha koloneli me çudi. 

- Po, sigurisht... 

- E bukur qenka! 

- Kështu është, o koloneli im i shkretë. Ju po e shikoni se 
ajo që ju dukej e lehtë, është e vështirë. Madje, zonja Ferro 
mund të kërkojë të mbajë pjesën që i ka dhënë perandori. 

- Po ajo nuk është e ve dhe dekreti s'ka vlerë... 

- Pikërisht. Po në gjykatë çdo gjë diskutohet. Në këto 
rrethana besoj se zgjidhja më e mirë e proçesit, si për ju, si për 

atë, do të ishte binit në ujdi. Në këtë mënyrë ju do të merrnit më 
shumë pasuri se sa mund t'ju përkiste me ligj. Që sot kam ndër 
mend të shkoj të takohem me zonjën Ferro, që të studioj 
terrenin, po mendova të mos e bëj këtë përçapje pa ju lajmëruar. 

- T'i shkojmë bashkë... 

- Në këtë hall që jeni katandisur? - i tha avokati. - Jo, jo, 
kolonel, jo. Mund ta humbisnit fare procesin... 

- Po a mund ta fitoj procesin? 

- Në çdo pikë, - iu përgjigj Dervili. - Veçse, kolonel 
dashur, ju nuk kini parasysh një gjë. Unë nuk jam pasur, nuk i 
kam larë ende të gjitha të hollat e zyrës që kam blerë. Në qoftë 
se gjykatat do t'ju japin ndonjë provizion, domethënë që të 
mermi një shumë si paradhënie nga pasuriajuaj, këtë do ta 
lëshojnë vetëm pasi ta pranojnë se jeni konti Shaber, oficer i 
madh Legjionit të Nderit. 

- Vërtet, jam oficer i madh i Legjionit, më doli nga 
mendja, - tha ai me naivitet. 

- Kështu pra, gjer atëherë, - vazhdoi Dervili, - a nuk 
duhet ndjekur procesi, a nuk duhen paguar avokatët, a nuk duhen 
hapur gjyqet dhe harxhuar për to, a nuk duhen para për të blerë 
ftuesit e gjyqit dhe para për të jetuar? Eshtë fare e qartë se 
shpenzimet e seancave përgatitore do t'i kalojnë të dymbëdhjetë 
apo pesëmbëdhjetë mijë frangat. Këto para unë nuk i kam, se më 
kanë thyer në mes interesat e larta që i paguaj atij që më ka 
dhënë të hollat, me të cilat kam blerë zyrën. Po ju, ku do t'i 
gjeni? 

Sytë e shuar të ushtarit të gjorë lëshuan ca lot, të cilat i 
zbritën nëpër faqet e rmdhura. Kur pa gjithë ato vështirësi, e 

humbi kurajën. I dukej sikur shoqëria dhe drejtësia e kishin vënë 
poshtë dhe po e dërrmonin. 

- Do të shkoj, - thirri ai, - te piedestali i kolonës së sheshit 
Vandom 9 dhe do të bërtas: "Unë jam ai Shaberi që ka luftuar në 
Ejlau!" - Edhe bronzi do të më njohë! 

- Dhe sigurisht do t'ju fusin në Sharanton. Kur dëgjoi këtë 
emër të tmerrshëm, kolonelit iu pre hovi. 

- Vallë, a nuk do të gjeja ndonjë udhë shpëtimi në 
Ministrinë e Luftës? 

- Në zyra? tha Dervili. - Shkoni, po duke pasur me vete 
një vendim shumë të rregullt që të përgënjeshtrojë aktin e 
vdekjes tuaj. Tani nëpunësit do të donin t'i zhduknin fare njerëzit 
e Perandorisë. 

Koloneli mbeti disa çaste si i hutuar, duke mos bërë asnjë 
lëvizje, me sytë e perënduar në një botë tjetër, zhytur në një 
hidhërim të madh. 

Drejtësia ushtarake është e çiltër, pa zigzage, e shpejtë, e 
pamëshirshme dhe pothuajse përherë gjykon mirë; vetëm atë 
drejtësi njihte kolonel Shaberi. Kur përfytyroi gjithë atë labirint 
vështirësish, ku duhej të futej, kur e pa sesa të holla duheshin për 
t'i hyrë asaj udhe, ushtarit të gjorë i ra pika dhe ia theu atë 
energjinë e fortë që ka njeriu, e cila quhet vullnet. Atij iu duk e 
pamundur të jetonte duke paditur, iu duk se do të ishte njëmijë 
herë më e thjeshtë të mbetej i varfër, lypës, ose, në qoftë se do ta 
pranonin në ndonjë regjiment, të hynte si kalorës. Vuajtjet fizike 


9 Kolona e sheshit Vandom është ngritur në Paris për kujtim të fitoreve të 
Napoleonit 

e morale ja kishin shkatërruar disa nga organet kryesore. E 
mundonte një nga ato sëmundjet që nuk u ka gjetur emër 
mjekësia, që nuk janë të lokalizuara, por që lëvizin, si për 
shembull, në aparatin nervoz, i cili duket se goditet më fort nga 
gjithë organet e tjerë të makinës sonë, sëmundje që duhej të 
quhej spleen -i i mjerimit. Sado të rëndë që e kish atë sëmundje të 
padukshme, por në të vërtetë, në qoftë se çështja do të 
përfundonte mirë, ai mund të shërohej... Për ta tronditur fare 
organizmin e tij të fortë do të mjaftonte të haste ndonjë pengesë 
tjetër, ndonjë ngjarje të papritur, e cila do t'ia thyente energjitë e 
dobësuara dhe do t'i sillte ato ngurrimet, ato veprimet e 
pakuptueshme dhe të paplota që gjejnë fiziologët te njerëzit e 
dërrmuar nga hidhërimet. 

"Tani, tha me vete Dervili, duke hipur në kaloshin, të 
shkojmë te kundërshtarja. Të mos i lëmë shteg të na i kuptojë 
lodrën, të përpiqemi t'ia kuptojmë lodrën e saj dhe ta fitojmë 
davanë menjëherë. A ta frikësojmë? Ajo është grua. Çfarë i 
frikëson më tepër gratë? Po, gratë tremben vetëm nga..." 

Filloi të studionte situatën e konteshës dhe u zhyt në 
mendime të thella, si politikanët e mëdhenj kur hartojnë planet e 
tyre, që përpiqen të kuptojnë sekretet e ministrive, të armiqve. A 
nuk janë edhe avokatët, si të thuash, burra shteti të ngarkuar me 
çështje private? Për të kuptuar mprehtësinë e madhe mendore të 
avokatit, këtu duhet t'i hedhim pa tjetër një vështrim situatës së 
kontit Ferro dhe të gruas së tij. 

Z. Ferro qe i biri i një ish-ksëshilltari në parlamentin e 
Parisit, i cili ishte shpërngulur nga vendi i tij gjatë kohës së 
Terrorit, e që shpëtoi kokën po humbi pasurinë. Ferroi i ri u 

kthye në kohën e konsullatës 10 dhe qëndroi përherë besnik i 
Luigjit të XVII, në rrethin e të cilit kishte shërbyer edhe i ati 
përpara Revolucionit. Pra, ishte nga ajo shtresa e lartë e lagjes së 
jashtme të Sen Zhermenit, e cila u qëndroi burrërisht 
ledhatimeve të Napolonit. Konti i ri, që aherë quhej thjesht z. 
Ferro, u bë aq i përmendur sa edhe vetë perandori nisi ta merrte 
me lajka, i cili shpesh herë, kur u fitonte zemrat aristokratëve, 
gëzohej sikur të kish fituar ndonjë betejë. Kontit i premtuan se 
do jepej titulli i familjes së tij, se do t'i ktheheshin pasuritë që 
nuk ishin shitur dhe iu zotuan se me kohë do të arrinte të bëhej 
ministër e senator. Perandori dështoi. Kur pat vdekur konti 
Shaber, z. Ferro ishte një djalosh njëzetedy vjeçar, pa pasuri, por 
duke qenë i pashëm, u kishte hyrë njerëzve në zemër dhe lagjia 
Sën-Zhermen mburrej me të; po kontesha Shaber kishte ditur ta 
shfrytëzonte aq bukur trashëgiminë e të shoqit, saqë 
tetëmbëdhjetë muaj pas vdekjes së burrit të saj ajo kishte afro 
dyzetë mijë franga të ardhura. Klikat e lagjes Sën-Zhermen nuk 
e pritën si ndonjë lajm të çuditshëm martesën e saj me kontin e 
ri. I kënaqur nga kjo martesë që u përshtatej ideve të tij të 
shkrirjes së aristokracisë së vjetër me të renë, Napoloni ia ktheu 
zonjës Shaber pjesën që trashëgonte pasuria e shtetit nga 
koloneli; po edhe këtë radhë Napolonit i doli ndryshe nga 
ç'mendonte. Zonjën Ferro nuk e shtyu vetëm dashuria që ndiente 
për kontin e ri, por edhe sepse ja kishte ënda të hynte në gjirin e 
asaj shoqërie krenare, e cila, megjithëse ishte ulur, prapë 


10 Koha e Konsullatës- periudhë në historinë e Francës (1799-1804) kur 
Napoleoni u bë konsull i Parë. 

sundonte në oborrin e Perandorit. Me këtë martesë ajo do t'i 
plotësonte të gjitha kapriçiot, do t’i kënaqte të gjitha pasionet e 
saj. Ajo do të bëhej një zonjë e madhe. Kur mësuan në lagjen 
Sën-Zhermen se konti i ri na u martua për t'u larguar nga gjiri i 
tyre, sallonet iu hapën menjëherë së shoqes. Erdhi Restaurimi. 
Konti Ferro nuk e bëri dot shpejt karrierën e tij politike. Ai i 
kuptonte ato që kërkonte situata ku ndodhej Luigji i XVIII dhe 
ishte një nga ata që dinin dhe prisnin që të mbyllej humnera e 
revolucioneve, se kjo frazë e Mbretit, me të cilën u tallën 
liberalët, kishte një kuptim politik. Megjithatë, urdhëresa që 
përmendet në frazën e gjatë klerikale ku fillon kjo histori, i 
kishte kthyer Ferrit dy pyje dhe një tokë, vlera e së cilës ishte 
ngritur shumë gjatë kohës së konfiskimit. Megjithëse në këtë 
çast konti Ferro ishte këshilltar shteti dhe drejtor i përgjithshëm i 
departamentit, ai e quante pozitën e tij vetëm si fillimin e 
karrierës politike. Pasi ishte tepër ambicioz dhe nuk i mbetej 
kohë e lirë, kishte marrë si sekretar një ish-avokat të falimentuar, 
të quajturin Delbek, njeri shumë i shkathët, i cili i dinte shumë 
mirë sekretet e mjeshtërisë së tij. Konti Ferro e ngarkoi të merrej 
me çështjet e tij private. Avokati i djallëzuar e kishte kuptuar 
mirë detyrën që ushtronte te konti, prandaj spekulonte në mënyrë 
të ndershme. Ai shpresonte të zinte ndonjë vend të mirë me 
kredinë e zotërisë, për pasurinë e të cilit kujdesej me mish e me 
shpirt. Sjelljet e tij ishin aq në kundërshtim me jetën që kishte 
bërë më parë, sa flitej se të gjitha ato që thoshin për të ishin 
shpifje. Me atë taktin e mprehtësinë që kanë pak a shumë gjithë 
gratë, duke e njohur se ç'njeri ishte ekonomi i saj, kontesha e 
vëzhgonte me mjeshtëri dhe dinte ta shfrytëzonte aq mirë, saqë 

me anën e tij, ajo kish arritur ta shtonte shumë pasurinë e saj 
personale. Kontesha kishte mundur ta bindte Delbekun se z. 
Ferro e sundonte ajo, dhe i kishte premtuar se do ta emëronte 
kryetar të gjykatës së shkallës së parë në ndonjë nga qytetet 
kryesore të Francës, në qoftë se ai do të bënte çmos për të 
mbrojtur interesat e saj. Duke shpresuar të zinte ndonjë vend të 
përhershëm që do t'i hapte udhën të mente një grua me të gjitha 
të mirat dhe më vonë të shtinte në dorë ndonjë pozitë të lartë në 
karrierën politike dhe të bëhej deputet, Delbeku u bë skllavi i 
konteshës. Ai nuk e kishte lënë t'i shpëtonte nga dora asnjë nga 
rastet e volitshme që patën në Paris njerëzit që dinin të 
manovronin prej lëvizjeve të bursës dhe prej ngritjes së çmimeve 
të pronave gjatë tre vjetëve të parë të Restaurimit. Kapitalet e 
mbrojtëses së tij, ai i kishte trefishuar pa ndeshur në vështirësi, 
se kontesha përdorte çdo mjet për ta bërë sa më të madhe 
pasurinë e saj. Shpenzimet e shtëpisë ajo i përballonte me rrogat 
e ofiqeve të ndryshme të kontit, në mënyrë që t'i grambullonte të 
ardhurat e veta dhe Delbeku bëhej lodra e zonjës së tij koprace 
pa kërkuar të mësonte arsyet. Veç kësaj, këtë ai e quante krejt të 
natyrshme, pasi shumica e parizieneve janë të etuara për ar dhe 
se duhej një pasuri aq e madhe për t'u bërë ballë pretendimeve të 
kontit Ferro, saqë nganjëherë ekonomit i dukej sikur kontesha 
lakmonte shumë vetëm e vetëm për t'i shërbyer atij, të cilin 
vazhdonte ta dashuronte ende. Sekretet e kësaj sjelljeje kontesha 
i mbante si të varrosura në zemër. Atje ku kishte sekretet e jetës 
e të vdekjes, atje e mbante edhe misterin e kësaj historie. Në 
fillim të vitit 1818, Restaurimi u vendos mbi ca baza që 
dukeshin sikur nuk do të shembeshin kurrë; doktrinat e tij 

51 



HONORE DE BALZAK 


qeveritare i kuptuan mendjet e ndritura; këta njerëz kujtuan se 
doktrinat në fjalë do të hapnin në Francë një epokë të re begatie 
dhe atëherë shoqëria pariziene e ndryshoi fizionominë e saj. 
Qëlloi që martesa e dytë e konteshës Ferro nuk ishte vetëm një 
martesë dashurie, por edhe pasurie e ambicieje. Duke qenë ende 
e re dhe e bukur, zonja Ferro luajti rolin e një gruaje të modës 
dhe jetoi në ambientin e oborrit. Vetë e pasur, dhe e pasur nga i 
shoqi, i cili, pasi përmendej si një nga njerëzit më të aftë të 
partisë së mbretit dhe si miku tij, dukej sikur do të vihej në krye 
të ndonjë ministrie. Ajo bënte pjesë në aristokracinë dhe jetonte 
në mes të luksit të saj. Kur kishte arritur në kulmin e këtij triumfi 
e zuri një kancer moral. Ka disa ndjenja që gratë i kuptojnë, 
megjithëse burrat bëjnë çmos që t'i fshehin. Radhën e parë që u 
kthye mbreti, konti Ferro e ndiente veten pakëz si të penduar për 
martesën që kishte bërë. E veja e kolonel Shaberit nuk e kishte 
lidhur me ndonjë mik dhe ai ishte fill i vetëm, e pa asnjë 
përkrahje që të ndiqte një karrierë pa shkrepa e armiq. Pastaj, 
gjatë kohës kur nuk dëgjoi me ndonjë fjalë për të, mund që i u 
duk se çaionte nga edukata dhe se ishte e papërshtatshme që ta 
ndihmonte në projektet e tij. Mjaftoi një fjalë që i tha së shoqes 
për martesën e Taleiranit 11 dhe kontesha e kuptoi se, sikur konti 
Ferro të martohej tani, ajo nuk do të bëhej kurrë kontesha Ferro. 
Cila grua mund t'ia falte të shoqit një pendim të tillë? Po kushedi 
se ç'plagë do t'i hapte ajo tjalë në zemër konteshës, sikur të 
kishte frikë se mund t'i kthehej burri i parë! E mësoi që ishte 
gjallë dhe e mohoi. Pastaj, gjatë kohës kur nuk dëgjoi më ndonjë 


11 Sharl Moris Taleiran- diplomat dhe burrë shteti frëng. 1754-1838 

fjalë për të, mori veten me të mirë duke menduar se do të kishte 
vdekur në Vaterlo me shkabat perandorake, bashkë me Butenin. 
Megjithatë, ajo vendosi ta lidhte komin pas vetes me prangat më 
të forta, me zinxhirin e arit dhe kërkoi të bëhej aq e pasur, saqë 
edhe po të date përsëri në shesh Shaberi, kontesha ta kishte në 
dorë burrin e dytë. Dhe ai kishte dalë në shesh; ajo nuk e 
kuptonte dot përse nuk po fillonte lufta, nga e cila trembej aq 
fort. Mbase ajo kishte shpëtuar njëherë e përgjithmonë prej tij, se 
Shaberin e kishin brejtur vuajtjet e sëmundjet. Ndofta ishte 
akoma gjysmë i çmendur dhe se asaj do t'i vinte në ndihmë 
Sharantoni. Ajo nuk ua kallëzoi sekretet e saj as Delbekut, as 
policisë, se kishte frikë se mos binte në mëshirën e tyre, ose se 
mos ndillte katastrofen. 

- Ka diçka si shumë të çuditshme në situatën e z. kont 
Ferro, - tha me vete Dervili duke larguar këto mendime, në 
çastin kur kaloshina e tij ndaloi në udhën Varenë, te porta e 
pallatit të Ferro-it. Si është e mundur që një njeri i pasur sa ky, të 
cilin e do mbreti, të mos jetë bërë ende senator i Francës? E 
kishte mirë zonja Granlje kur më thoshte se ndoshta e do politika 
e mbretit që t'i japë një rëndësi të madhe funksionit të 
senatorëve, duke u treguar i shtrënguar në emërimin e tyre. Po 
sikur të anulohej martesa e tij, vallë, a nuk do të mundte të 
trashëgonte vendin e ndonjë senatori të moçëm që të kishte 
vetëm vajza, në mënyrë që edhe mbreti të mbetej fort i kënaqur? 
Ja, sigurisht, kjo është një pallavër e mirë që mund ta përdor për 
të trembur konteshën, tha ai me vete duke ngjitur shkallët e 
jashtme. 

Pa ditur as vetë, Dervili paskësh vënë gishtin te plaga e 
fshehtë, paskësh futur dorën te kanceri që e brente zonjën Ferro. 
Ajo e priti në një dhomë buke të bukur, ku po hante mëngjesin 
dhe po lozte me një majmun, i cili ishte lidhur me zinxhir te një 
shtyllë e vogël. Kontesha qe pështjellur me një rrobëdeshambrë 
elegante; cullufet që i kishte kapur pa kujdes i dilnin nga bereta, 
e cila i jepte një hije të lezetshme. Ishte e freskët dhe e qeshur, 
plot sende argjendi, kërmëzi e sedefi shkëlqenin mbi tryezë, 
ndërsa rreth e rrotull saj kishte ca lule të çuditshme, të cilat ishin 
vendosur në disa vazo porcelani me një bukuri të rrallë. Kur e pa 
të shoqen e kontit Shaber, pasuruar në kurriz të tij, që ishte 
ngjitur në majë të shoqërisë dhe jetonte në mes të gjithë atij 
luksi, kurse koloneli i ngratë lëngonte te një blegtor i varfër, në 
mes të lopëve dhe lepujve të butë, avokati tha me vete: Morali i 
gjithë kësaj çështjeje është se një grua e bukur nuk do të pranojë 
kurrë ta njohë për burrin e saj, një plak me pelerinë të vjetër, me 
një parukë prej gramëze e me ca çizme të grisura. Idetë gjysmë 
filozofike, gjysmë shpotitëse që duhej t'i vinin një njeriu që 
merrej me një punë aq të përshtatshme për të hyrë thellë në 
brendinë e çështjeve, me gjithë gënjeshtrat që përdorin shumica 
e familjeve pariziene për të fshehur mënyrën e jetesës së tyre, 
Dervili i shprehu me një buzëqeshje të djallëzuar e të mprehtë. 

- Mirëdita, zoti Dervil, i tha ajo duke vazhduar t’i jepte 
kafe majmunit. 

- Zonjë, - i tha ai me rrëmbim, se i erdhi rëndë nga toni i 
shkujdesur i konteshës që i tha: "Mirëdita, zoti Dervil", - kam 
ardhur të bisedoj me ju për një çështje shumë serioze. 

- Më vjen shumë keq, po z.Kont nuk është këtu. 

- Unë, zonjë, gëzohem shumë. Do të ishte shumë keq 
sikur ta dëgjonte bisedimin tonë. Veç kësaj, kam mësuar nga 
Delbeku se jua ka ënda t'i bëni punët tuaja vetë, pa e mërzitur z. 
Kont. 

- Atëherë, po dërgoj të thërras Delbekun, - i tha ajo. 

- Megjithëse është i shkathët, ai nuk na hyn në punë tani, 
ja priti Dervili. Dëgjoni, zonjë, do të mjaftojë një ijalë që të 
mermi një pamje serioze: Konti Shaber është gjallë. 

- Me të tilla gjepura kërkon të më bëni të marr një pamje 
serioze? tha ajo duke ia shkrepur gazit. 

Po konteshën e mposhti përnjëherë ai vështrimi i mprehtë 
që i nguli Dervili, i cili, ndonëse donte t'i blinte mendjen, dukej 
sikur ia kuptoi sekretin që kishte në zemër. 

- Zonjë, iu përgjigj ai me një seriozitet të ftohtë, ju nuk e 
dini se ç'rreziqe keni mbi kokë. Nuk do t'ju flas për saktësinë e 
pakundërshtueshme të dokumenteve dhe as për provat e sigurta 
që dëshmojnë se konti Shaber është gjallë. Nuk jam ndonjë nga 
ata që marrin përsipër çështje të kota, këtë ju e dini. Nëse ju do 
të kundërshtoni përgënjeshtrimin tonë kundër aktit të vdekjes, 
proçesin e parë do ta humbisni dhe, si të zgjidhet kjo çështje në 
favorin tonë, vetvetiu do t'i fitojmë edhe të gjitha të tjerat. 

- Për çfarë, pra, kërkoni të më flisni? 

- As për kolonelin, as për ju. Dhe as që dua t'iu flas për 
promemoriet që mund të bënin disa avokatë të djallëzuar, duke 
patur në dorë faktet e çuditshme të këtij procesi dhe sesa do t'i 
shfrytëzonin ato letrat që kini marrë nga burri juaj i parë pëipara 
se të bënit celebrimin me të dytin. 

Kjo nuk është e vërtetë! - i tha ajo me një zë të ashpër. 
Nuk kam mairë kurrë ndonjë letër nga konti Shaber, dhe nëse 
ndokush thotë se është koloneli, ai njeri është medoemos ndonjë 
intrigant, ndonjë i arratisur nga burgu, ndofta si Konjari. Dhe 
ndërmend ta shkoj, më dridhet trupi. A mund të ngjallet 
koloneli, zotëri? Bonaparti më pat dërguar një adjutant kampi, i 
cili më ngushëlloi për vdekjen heroike të tim shoqi, dhe sot marr 
tri mijë franga pension të holla që m'u caktuan nga Dhomat. 
Kam patur plot të drejtë t'i largoja të gjithë Shaberët që kanë 
ardhur dhe do t'i largoj të gjithë ata që do të vijnë. 

- Për fat të mirë që jemi vetëm, zonjë. Mund të gënjejmë 
si të na vijë mbarë, tha ai me një ton të ftohtë, duke u kënaqur që 
po e xhindoste konteshën e tronditur, me qëllim që ta bënte t'i 
shkiste ndonjë ijalë e pamatur; ai po përdorte një nga ato 
manovrat e zakonshme të avokatëve, të cilët janë mësuar të 
qëndrojnë të qetë kur kundërshtarët ose klientët e tyre 
rrëmbehen. 

- Mirë pra, le të matemi bashkë, - tha ai me vete duke 
menduar aty për aty një kurth, për t'i provuar se ajo nuk ia dilte 
dot. - Prova e dorëzimit të letrës së parë ekziston, zonjë, - 
vazhdoi ai me një zë të lartë, ajo letër ishte me vlerë... 

- Oh! sa për këtë, nuk ishte me vlerë. 

- Atëherë e paskeni marrë letrën e parë, iu përgjigj 
Dervili, duke bërë buzën në gaz. - Që tani ratë në grackën që iu 
ngriti një avokat dhe besoni se mund të luftoni me drejtësinë... 

Kontesha u skuq, u zverdh, vuri duart në fytyrë. Pastaj 
ajo e gëlltiti turpin dhe zuri t'i thoshte me atë gjakftohtësinë që 

dinë të mbajnë gratë e atilla: Pasi jujeni avokati i të vetëquajturit 
Shaber, kini mirësinë... 

- Zonjë, - i tha Dervili duke i prerë ijalën, - ashtu siç jam 
avokati i kolonelit, deri në këtë çast jam edhe i juaji. Mos kujtoni 
se ma ka ënda të humbas një kliente kaq të çmuar sa ju? Po ju as 
që më dëgjoni. 

- Flisni, zotëri, - i tha ajo me një ton të ëmbël. Pasurinë 
tuaj e keni nga konti Shaber, të cilin ju nuk e kini afruar fare. 
Pasuria juaj është përrallore dhe ju po e lini të lypë. Zonjë, 
avokatët e kanë gjuhën brisk kur kanë se ku të mbështeten: në 
këtë çështje ka disa rrethana që mund të ngrenë opinionin publik 
kundër jush. 

- Po, zotëri, - i tha kontesha duke humbur durimin nga 
mënyra me të cilin Dervili po e kthente si në zgarë, herë nga 
njëra anë, herë nga ana tjetër, ta zëmë se, ai z. Shaberi juaj, të 
jetë gjallë, gjykatat do të njohin martesën time të dytë për 
shkakun e fëmijëve dhe do të shkëputen nga z. Shaber duke i 
kthyer dyqindenjëzetepesë mijë franga. 

- Zonjë, ne nuk e dirmë se cila anë do t'i prekë më shumë 
gjykatësit. Nëse, mënjanë kemi një mëmë me dy fëmijë, nga ana 
tjetër kemi një burrë që ka vuajtur të zitë e ullirit, plakur nga ju, 
nga refuzimet tuaja. E ku mund të gjejë grua tjetër ai? Pastaj 
qysh mund të shkojnë gjykatësit kundër ligjit? Martesa juaj me 
kolonelin është ana më drejtë dhe do të peshojë më tepër. Po në 
u zënçin në gojë për keq, mund t'ju dilte ndonjë kundërshtar që 
nuk ua merr mendja. Ja rreziku që ju kanoset, zonjë, desha t'jua 
them që të kini mendjen. 

- Një kundërshtar tjetër! - i tha ajo, - cilin? 

- Z. Kont Ferro, zonjë. 

- Z. Ferro më do si dritën e syrit dhe ka plot respekt për 
nënën e femijëve të tij... 

- Mos ua shisni këto pallavra avokatëve, - ia preu ijalën 
Dervili, - që janë mësuar të kuptojnë çdo njeri se ç'ka në zemër. 
Në këtë çast z. Ferro nuk ia ka ënda të ndahet me ju dhe jam i 
bindur se ju adhuron; po sikur t'i thoshte njeri se martesa e tij 
mund të anulohet, se e shoqja e tij do të paditet në gjyq dhe do të 
dalë në bankën e të akuzuarve... 

- Do të më mbronte, zotëri! 

- Jo, zonjë. 

- E për ç'arsye mund të më linte, zotëri? 

- Që të martohej me vajzën e vetme të ndonjë senatori, 
ofiqi i të cillt do t'i kalonte atij me urdhër të mbretit. 

Kontesha u bë dyllë. 

- Jemi mirë! - tha me vete Dervili. Bukuri, të kam në 
dorë, çështja e kolonelit të ngratë u fitua. - Veç kësaj, zonjë, - 
vazhdoi Dervili me zë të lartë, - ai do ta kishte shpirtin edhe më 
të qetë, kur ta dinte se nuk do të shkonit më keq po të 
bashkoheshit me një burrë të lavdishëm, gjeneral, kont, oficer i 
madh i Legjionit të Nderit; dhe në qoftë se ky njeri kërcënon t'i 
kthehet e shoqja... 

- Mjaft, mjaft, Zotëri! i tha ajo. 

- S'do të heq kurrë dorë nga ju e të kërkoj avokatë të tjerë. 
Qysh t'ia bëj? 

- Të bini në ujdi! - i tha Dervili. 

- A më dashuron ende?- tha ajo. 

- Nuk besoj të jetë ndryshe. 




KOLONEL SHABERI 


Kur dëgjoi këtë fjalë, kontesha ngriti kokën. Sytë e saj 
qeshën plot shpresë; ndofta ajo mendonte të shfrytëzonte 
dhembshurinë e burrit të parë dhe ta fitonte procesin me ndonjë 
dredhi femre. 

- Zonjë, do të pres urdhrat tuaja nëse doni t'ju njoftojmë 
aktet tona, apo në ju pëlqen të vini në zyrën time për të caktuar 
pikat e një ujdie, - tha Dervili duke e përshëndetur konteshën. 


Tetë ditë pas dy vizitave që kishte bërë Dervili, një 
mëngjes të bukur qershori, të ndarë nga një rast pothuajse 
mbinjerëzor, bashkëshortët u nisën nga dy pikat më të kundërta 
të Parisit që të shkonin e të takoheshin në zyrën e avokatit të tyre 
të përbashkët. Në saje të shumave që i kishte dhënë Dervili pa u 
kursyer, kolonel Shaberi kishte mundur të vishej ashtu siç i 
kishte hije. Kështu, i ndieri arriti me një kaloshin shumë 
elegante. Kokën e kishte mbuluar me një parukë që i përshtatej 
fytyrës së tij, kishte veshur një kostum të kaltër e një këmishë të 
bardhë dhe në fund të jelekut kishte vënë kordonin e kuq të 
oficerit të madh të Legjionit të Nderit. Nga jeta e mirë që bënte, i 
kishte ardhur përsëri ai nuri i parë prej ushtaraku. Trupin e 
mbante drejt. Fytyra e tij serioze e misterioze, që ndriste nga 
lumturia e nga shpresa, ishte si e përtëritur dhe më e mbushur. 

Shaberit me pelerinë të vjetër ai nuk i pëmgjiste më tepër nga sa 
i ngjet kacidhja një verdhushke që shkëlqen. Kush ta shikonte 
udhës do ta merrte fare lehtë për ndonjë nga ata burrat e hijshëm 
të ushtrisë së vjetër që kishin mbetur akoma gjallë, për një nga 
ata burrat heroikë, të cilët reflektojnë lavdinë tonë kombëtare, si 
ndonjë copë pasqyrë që shkëicien nga dielli dhe që duket sikur i 
reflekton të gjitha rrezet e tij. Këta ushtarë të vjetër janë 
njëkohësisht tablo e libra. Kur zbriti konti nga karroca që të 
ngjitej te Dervili, kërceu lehtë si ndonjë djalë i ri. Sapo kishte 
kthyer karroca e tij, arriti një tjetër me stemë, e bukur dhe e 
mbyllur. Nga kjo karrocë doli kontesha Ferro, me një veshje të 
thjeshtë, por të studiuar mirë për të treguar shtatin e saj të ri. 
Kishte vënë një kapelë të bukur me një trëndafil, e cila ia 
paraqiste fytyrën si në një kuadro dhe i jepte plot freski. Nëse 
klientët ishin përtëritur, zyra avokatore kishte mbetur njësoj, 
ashtu siç përshkmhet në fillim të kësaj historie. Simoneni po 
hante mëngjesin, me supin e mbështetur te dritarja e hapur, nga 
ku shikonte qiellin e kaltër. 

- Ah! - thirri praktikanti i vogël, - kush do ta vëjë me 
bast me një biletë teatri se kolonel Shaberi është gjeneral dhe 
nga ata me kordon të kuq 12 ? 

- Zotëria është një magjistar i fortë, - tha Godeshali. 

- Atëherë s'paskemi çfarë t'i punojmë kësaj radhe,- iu 
përgjigj Deroshi. 

- Mos ki frikë, se ia punon e shoqja, kontesha Ferro, - i 
tha Bukari. 


12 Me kordon tëkuq- oficer i madh i Legjionit tëNderit. 

- Domethënë, ia priti Godeshali, - se kontesha Ferro do të 
shtrëngohet të pranojë dy ... 

- Ja, po vjen, - iu përgjigj Simoneni. 

Në këtë çast hyri koloneli dhe kërkoi Dervilin. 

- Këtu është zoti kont, - i tha Simoneni. 

- Si, nuk qenke i shurdhër, qerratuc? - tha Shaberi duke e 
kapur korrierin nga veshi dhe duke ia dredhur, ndërsa sekretarët 
nisën të qeshnin të kënaqur, duke e vështruar kolonelin me 
kureshtjen e respektin që u ngjall te ai personazh i çuditshëm. 

Konti Shaber kishte hyrë te Dervili, kur e shoqja e tij 
hapi derën e zyrës. Kur hyri kontesha, Dervili e kishte futur 
kolonelin në dhomën e gjumit. 

- Zonjë, i tha ai, duke mos ditur a do t'iu pëlqente të 
takoheshit me z. Kont Shaber, ju kam veçuar. Po në qoftë se do 
të dëshironit... 

- Zotëri, ju falënderoj për sjelljen tuaj delikate. 

- Kam hartuar një kopje kontrate, kushtet e së cilës mund 
t'i diskutoni po në një kohë si ju, ashtu edhe z. Shaber. Flerë do 
t'i shkoj atij, herë do të vi këtu tek ju, që t'i paraqes secilit nga ju 
arsyet e tjetrit. 

- Pa ta shikojmë, zotëri, - i tha kontesha me një gjest 
padurimi. 

Dervili lexoi. 

"Ne të nënshkruarve: 

Jasent Shaber, kont, gjeneral brigade dhe oficer i madh i 
Legjionit të Nderit, banues në Paris, udha "Pëti Bankje". 

Dhe zonja Roza Shapotel, e shogja e të lartpër-mendurit, 
zotit kont Shaber, lindur në..." 

- Kaloni, i tha ajo, ta lëmë hyrjen, të shikojmë kushtet. 

- Zonjë, - i tha avokati, - hyrja shpjegon shkurtimisht se 
në ç'pozitë gjendeni karshi njëri-tjetrit. Pastaj, në paragrafin e 
parë, ju e pranoni faqe tre dëshmitarëve, të cilët janë dy noterë 
dhe blegtori ku ka banuar burri juaj - këtyre ua kam shpjeguar në 
mënyrë shumë sekrete çështjen tuaj, duke u siguruar që të mos 
nxjerrin kurrë ijalë; pra, ju pranoni se njeriu që përmendet në 
aktet e bashkangjitura me aktin privat, gjendja civile e të cilit 
vërtetohet me një akt noterial të përpiluar te Aleksandër Krota, - 
noteri juaj, - është konti Shaber, bashkëshorti juaj i parë. Në 
paragrafin e dytë, për të mos prishur lumturinë tuaj, konti Shaber 
zotohet që të mos i përdorë të drejtat e tij, përveçse në rastet që 
parashikohen në kontratë. - Dhe këto raste, tha Dervili duke bërë 
një lloj paranteze, nuk janë gjë tjetër përveç moszbatimit të 
kushteve të kësaj marrëveshjeje të fshehtë. - Nga ana e tij, 
vazhdoi ai, edhe z. Shaber pranon të ndjekë në marrëveshje me 
ju një proçes për të anuluar aktin e vdekjes dhe për të prishur 
martesën e tij. 

- Kjo nuk më leverdis aspak, - i tha kontesha e çuditur, - 
unë nuk dua procese. Ju e dini përse. 

Në artikullin e tretë, - i tha avokati, duke vazhduar me një 
gjakftohtësi të madhe, - ju zotoheni se do të krijoni në emër të 
Iasentit, kontit Shaber, një të ardhur jetike prej njëzetekatër mijë 
frangash, shifer që do të shënohet në regjistrin e madh të huas 
shtetërore, por që kapitalin do ta trashëgoni ju pas vdekjes së tij. 

- Po është shumë, shumë shtrenjtë! - i tha kontesha. 

- A mund të bini në ujdi me një çmim më të lirë? 

- Ndoshta. 

- Atëherë çfarë kërkoni ju, zonjë? 

- Unë dua, nuk dua proces, unë dua... 

- Që të mbetet i vdekur, - i tha Dervili duke e ndërprerë 
me rrëmbim. 

- Zotëri, - i tha kontesha, po qe se u dashkan njëzetekatër 
mijë franga të ardhura, atëherë hapim padijen... - Po, do ta hapim 
padijen! - thirri koloneli me një zë të mbytur, i cili hapi derën 
dhe doli papritmas përpara së shoqes, duke mbajtur një dorë në 
jelek, ndërsa tjetrën e drejtoi poshtë, drejt dyshemesë. 

- Ky qenka! - tha me vete kontesha. 

- Shumë shtrenjtë! vazhdoi ushtari i moçëm. - Unë ju 
kam dhënë afro një milion dhe ju po bëni pazarllëk me 
fatkeqësinë time. Atëherë, mirë, tani unë ju kërkoj edhe ju edhe 
pasurinë tuaj. Pasurinë e kemi të përbashkët, martesa jonë nuk 
është këputur. 

- Po zotëria nuk është kolonel Shaberi! - thirri kontesha 
duke u treguar si e habitur. 

- Ah, - i tha plaku me një ton ironie të thellë, - doni 
prova? Ju kam njohur në Pallatin Mbretëror... 

Kontesha u zbeh. Kur e pa që iu zverdh fytyra nën të 
kuqtë që kishte vënë, ushtari i vjetër e preu ijalën në mes, se u 
trondit nga hidhërimi i thellë që po shkaktonte një gruaje që e 
kishte dashuruar me pasion; por kur vuri re se ajo e shikonte si 
gjarpër, Shaberi ia priti aty për aty: " ju ishit në..." 

- Ju lutem, zotëri, - i tha kontesha avokatit, - më lejoni të 
dal. Nuk kam ardhur këtu që të dëgjoj ijalë kaq të rënda. U ngrit 
dhe doli. Dervili nxitoi në zyrën avokatore. Kontesha ishte 
zhdukur sikur të kishte fluturuar. Kur u kthye në zyrë, avokati e 

gjeti kolonelin që vente e vinte me çape të mëdha, ishte bërë si i 
tërbuar. 

- E, kolonel, a nuk kisha arsye kur ju luta të mos vinit? 
Tani e di me siguri se kush jeni. Kur ju pa, kontesha bëri një 
lëvizje dhe u kuptua mirë se çfarë mendonte. Po ju e humbët 
procesin, gruaja juaj e di se kini ndryshuar aq shumë sa nuk 
njiheni fare. 

- Do ta vras. 

- Marrëzi! Do t'u kapin dhe do t'ua presin kokën si ndonjë 
katili. Më lini mua ta ndreq gabimin tuaj! 

- Shkoni, shkoni. Kini mendjen se ajo nuk do të përtonte 
t'u fuste në ndonjë grackë dhe t'u mbyllte në Sharanton. Do t'ia 
njoftoj zyrtarisht aktet tona që t'u garantoj nga çdo e papritur. 

Koloneli i gjorë iu bind mirëbërësit të tij të ri dhe doli 
duke i kërkuar ndjesë. Po zbriste dalëngadalë shkallët e nxira, i 
humbur në ca mendime të hidhura, ndofta i pikëlluar nga thika 
që hëngri, e cila ia plagosi zemrën më thellë nga çdo goditje 
tjetër, kur, tek po shkelte në shkallën e fundit, dëgjoi fërfëritjen e 
një fustani dhe i doli e shoqja përpara. 

- Ejani, zotëri, - i tha ajo duke e zënë për krahu me një 
nga ato lëvizjet që i bënte dikur. 

Mjaftuan ato gjestet e konteshës dhe zëri i saj ëmbël që t'i 
kalonte zemërimi kolonelit, i cili shkoi pa kundërshtuar deri te 
karroca. 

- Hë pra, hipni! - i tha kontesha kur shërbëtori uli këmbën 
e karrocës. Dhe si për magji, ai u gjet pranë së shoqes, në një 
karrocë të mbyllur e luksoze. 

- Ku dëshiron të shkojë zonja? - e pyeti shërbëtori. 

- Në Grole, - i tha ajo. 

Kuajt u nisën dhe kaluan gjithë Parisin. 

- Zotëri! - i tha kontesha kolonelit me një tingull zëri që 
tregonte një nga ato mallëngjimet e rralla të jetës, të cilat na e 
tronditin thellë shpirtin. 

Në çaste të tilla, zemra, fibrat, nervat, fytyra, shpirti dhe 
trupi, çdo gjë, madje çdo pore, dridhet. Na duket sikur nuk 
jetojmë më për vete; sikur jeta na del nga trupi si curril, sikur ia 
japim tjetrit si ndonjë sëmundje ngjitëse me an'ën e vështrimit, 
me tingullin e zërit, me gjestet, duke i imponuar tjetrit vullnetin 
tonë. Kur dëgjoi vetëm këto ijaië, këtë ijalën e parë e të 
tmerrshme, zotëri, ushtari i vjetër u rrëqeth. Po njëkohësisht kjo 
ijalë ishte edhe një qortim, një lutje, një kërkim ndjese, një 
shpresë, një dëshpërim, një pyetje, një përgjigje. Kjo fjalë i 
përfshinte të gjitha. Duhej të ishe një aktore e lindur për t'i dhënë 
një fjale aq oratori, aq shpirt. E vërteta nuk shprehet dot aq qartë, 
nuk del e gjitha jashtë, po të lë të kuptosh gjithë atë që ka 
përbrenda. Kolonelit i vinte të hante veten për dyshimet që pati, 
për pyetjet që i bëri, për zemërimin që ndjeu dhe uli sytë që të 
mos kuptohej se ishte tronditur. 

- Zotëri, - nisi përsëri kontesha pas një çasti të vogël, - 
unë ju njoha menjëherë! 

- Rozinë, - i tha ushtari i vjetër, vetëm kjo ijalë është 
balsami që do të më bënte t'i harroja mjerimet e mia. Atij iu 
rrokullisën dy lot të mëdhenj e të ngrohtë në duart e së shoqes, të 
cilat ia shtrëngoi si ndonjë baba i dashur. 

- Zotëri, vazhdoi ajo, - si nuk e kuptuat se më dukej një 
gjë e tmerrshme të shfaqeshe përpara një njeriu të huaj duke 

qenë në një pozitë kaq të keqe! Nëse duhet të skuqem për të 
keqen që më ka gjetur, të paktën kjo të mbetet në familje. A nuk 
duhet ta varrosim në zemrat tona këtë sekret? Kujtoj se do të më 
ndjeni që për sy e faqe nuk i përfilla mjerimet e një të panjohuri 
që e quante veten konti Shaber, për të cilin nuk mund të besoja 
se ishte gjallë. Letrat tuaja i kam marrë, - i tha ajo me gjallëri, se 
e kuptoi të shogin nga tiparet se çfarë mendonte, - po ato më 
arritën trembëdhjetë muaj pas betejës se Ejlaut; ishin të hapura, 
të fëlliqura, shkrimi nuk njihej fare, dhe, si mora nënshkrimin e 
Napolonit për kontratën e martesës sime të dytë, m'u mbush 
mendja se ndonjë intrigant i rafinuar donte të lozte në kurrizin 
tim. Kështu, për të mos tronditur z. Kont Ferro dhe për të mos 
prishur lidhjet e familjes, vendosa të tregohem e matur kundër 
një Shaberi të rremë. A nuk kisha arsye, si thoni ju? 

- Po, ke patur arsye; kurse unë kam qenë budalla, hajvan, 
kafshë, që nuk dita t'i peshoja më mirë pasojat e një situate të 
tillë. Po ku po shkojmë? - i tha koloneli kur pa se kishin arritur 
te muri i kapelës. 

- Në çifligun tim, pranë Grole, në luginën e Monmoransit. 
Atje, zotëri, do ta mendojmë së bashku se ç'vendim duhet të 
marrim. Unë i njoh detyrat e mia. A ju pëlqen cië të na zërë në 
gojë gjithë Parisi? Të mos na e marrë vesh bota pozitën tonë, e 
cila për mua ka një anë qesharake dhe të dimë të ruajmë 
dinjitetin ton. Ju më dashuroni ende, - vazhdoi ajo, duke i hedhur 
kolonelit një vështrim të trishtuar e të ëmbël; por unë, a nuk kam 
patur të drejtë të krijoj një familje tjetër? Në këtë pozitë të 
çuditshme ku kam hyrë, më thotë një zë i brendshëm të kem 
shpresë në bujarinë tuaj, të cilën unë e njoh aq mirë. Vallë, a do 

të bëja gabim sikur fatin tim ta lija vetëm në duart tuaja? Qofshi 
gjyqtari dhc mbrojtësi im. Kam besim në karakterin tuaj fisnik. 
Kini mirësinë të më ndjeni për pasojat e gabimeve të mija të 
pafajshme. Pra, po ju them të drejtën, z. Ferro e dashuroj. Kam 
kujtuar se kisha të drejtë ta dashuroj. Nuk skuqem që e miratoj 
përpara jush; nëse ky pohim ju fyen, të paktën nuk ju çnderon. 
Nuk mund t'ua fsheh faktet. Kur më takoi të mbetesha vejushë 
nuk isha nënë. 

Koloneli i bëri së shoqes një shenjë me dorë që të 
pushonte dhe për nja dy kilometra nuk e hapën gojën fare. 
Shaberit iu duk sikur kishte përpara të dy fëmijët. 

- Rozinë! 

- Po, zotëri, flisni. 

- Domethënë se të vdekurit që kthehen në këtë botë bëjnë 
keq, apo jo? 

- Oh! Zotëri, jo, jo! Mos kujtoni se i kam harruar të mirat. 
Veçse bashkëshorten që keni lënë, ju e gjeni të martuar dhe nënë 
me fëmijë. Nëse tani nuk e kam në dorë t'u dashuroj, i di të 
gjitha detyrimet që kam ndaj jush dhe mund t'u dua si një bijë e 
dashur. 

- Rozinë, - i tha plaku me një zë të ëmbël, tani s'kam 
asnjë inat me ty. Ne do t'i harrojmë të gjitha, - shtoi ai me një 
buzëqeshje që pasqyron kurdoherë shpirtmadhësinë. 

Kontesha e vështroi me një mirënjohje aq të thell saqë 
Shaberi i ngratë do të donte të hynte përsëri në gropën e Ejlaut. 

Disa njerëz janë aq shpirtmirë sa mund të bëjnë me gjithë 
mend sakrifica të tilla; për ta nuk ka shërbim më të madh sesa 

kur janë të sigurt se me sakrificat e tyre mund t'i bëjnë të lumtur 
të dashurit e zemrës. 

- Miku im, për të gjitha këto flasim më vonë, kur të na 
kalojë tronditja, - i tha kontesha. Hapën një bisedë tjetër, se ishte 
e pamundur të vazhdonin ende mbi këtë temë. Megjithëse të dy 
bashkëshortët e prekën përsëri situatën e tyre të çuditshme, qoftë 
në mënyrë të tërthortë, qoftë drejtpërdrejt, ata bënë një udhëtim 
të bukur, duke kujtuar ngjarjet e kohës që kishin kaluar bashkë 
dhe punët e Perandorisë. Kontesha diti t'i shprehte kujtimet e saj 
në një formë të lezetshme e të ëmbël, duke krijuar një atmosferë 
melankolie, që nevojitej për t'u dhënë fjalëve që shkëmbenin një 
karakter solemn. Më në fund, të dy bashkëshortët arritën nga një 
udhë e ngushtë në një park të madh, në luginën e vogël që 
ndodhet në mes të brigjeve të Marzhans-it dhe fshatit të bukur të 
Grole-it. Atje kontesha kishte një shtëpi të lezetshme, ku, me të 
arritur, koloneli pa të gjitha përgatitjet që ishin bërë për të 
strehuar atë dhe të shoqen. Fatkeqësia është njëlloj hajmalie që 
ka për veti të forcojë gjendjen e mëparshme shpirtërore; në disa 
njerëz ajo e shton mosbesimin dhe ligësinë, disa të tjerë, që e 
kanë zemrën bujare, i bën akoma më të mirë. Kolonelin e kishin 
bërë fatkeqësitë edhe më të mirë e më të pakursyer nga ç'ishte; 
pra, ai mund të futej në sekretin e vuajtjeve të femrave, vuajtje 
që shumica e burrave nuk i kanë provuar. Megjithëse qe zhdukur 
pothuajse fare mosbesimi, atij nuk iu durua pa i thënë së shoqes: 

- Domethënë se ishit e sigurt se do të më sillnit këtu, apo 
jo? 

- Po, - iu përgjigj ajo, - në rast se paditësi do të ishte 
kolonel Shaberi. 

Këto fjalë ia tha me një pamje aq serioze, sa kolonelit iu 
zhduk edhe ai dyshimi i vogël që i kishte mbetur dhe i erdhi turp 
që arriti të dyshonte. Për tri ditë me radhë kontesha u tregua 
shembullore me burrin e parë. Ajo sillej me të aq e dhembshur 
dhe e ëmbël, saqë dukej sikur donte t'ia largonte kujtimin e 
vuajtjeve që kishte kaluar, dhe ta falte që ishte bërë shkak për të 
këqijat që kishte hequr i shoqi; duke marrë një pamje 
melankolike, ajo përpicicj ta magjepste me të gjitha gjestet që e 
dinte se mund ta çarmatoste. Kontesha donte ta prekte me 
situatën e saj dhe e preku aq shumë sa ia prishi mendjen fare dhe 
e nënshtroi sipas vullnetit të saj. Ajo ishte e vendosur të bënte 
çdo gjë për t'ia arritur qëllimit dhe, megjithëse nuk e dinte ende 
se çdo ta bënte atë njeri, s'do mend që mendonte ta largonte fare 
nga jeta shoqërore. atën e tretë e ndjeu se, me gjithë përpjekjet 
që bënte, nuk e fshinte dot shqetësimin që i shkaktonte rezultati i 
manovrave të saj. Që të qëndronte pakëz rehat, u ngjit në 
dhomën e saj, u ul përpara tryezës, hoqi maskën e gjakftohtësisë 
që mbante pëipara kontit Shaber, si ndonjë aktore që kthehet në 
kabinë, e lodhur nga akti i pestë i ndonjë shfaqjeje të vështirë, që 
lëshohet gjysmë e vdekur duke lënë në sallë një vegim që nuk i 
shëmbëllen më. Zuri të vazhdonte letrën që i kishte filluar 
Delbekut, të cilit i shkruante të shkonte në emër të saj te Dervili, 
të merrte njoftim për aktet që kishin të bënin me kolonel 
Shaberin, t'i kopjonte dhe të vinte menjëherë në Grole. Sapo e 
mbaroi, dëgjoi në korridor çapat e kolonelit, i cili po e kërkonte 
me një shqetësim të madh. 

"Bobo i tha ajo me një zë të lartë, më mirë të kisha 
vdekur! Gjendja ime është e padurueshme..." 

- Çfarë keni? e pyeti ai. 

- Asgjë, asgjë, - i tha ajo. 

U ngrit, e la kolonelin më dhomë dhe zbriti që të 
bisedonte vetëm për vetëm me shërbëtoren, të cilën e nisi për në 
Paris, duke e porositur që t'ia jepte në dorë letrën që i kishte 
shkmar Delbekut dhe t'ia kthente përsëri sapo ta lexonte. Pastaj 
kontesha doli në kopsht dhe u ul në një bankë, në një vend ku 
koloneli mund ta gjente kur të donte. Koloneli po e kërkonte 
dhe, me ta vënë re, shkoi e u ul pranë saj. 

- Rozinë, i tha ai, çfarë keni? 

Ajo nuk iu përgjigj. Ishte një mbrëmje e bukur dhe e qetë 
qershori, kur harmonitë e fshehta e bëjnë aq të mahnitshëm 
perëndimin e diellit. Ajri ishte i kulluar, heshtja e thellë dhe 
matanë parkut të gjerë dëgjoheshin zërat e disa fëmijëve, të cilët 
i jepnin njëfarë melodije atij peisazhi të mrekullueshëm. 

- Nuk po më përgjigjeni? - pyeti koloneli të shoqen. 

- Im shoq... - tha kontesha, duke prerë ijalën në mes dhe 
duke bërë një lëvizje, pastaj e pyeti duke u skuqur: 

- Si ta quaj Kontin Ferro në sytë tuaj? 

- Quaje burrë, siç e ke, moj bija ime e shkretë, iu përgjigj 
koloneli me dashamirësi; a nuk është babai i fëmijëve të tu? 

- Mirë pra, vazhdoi ajo, - po sikur z. Ferro të më pyesë 
përse kam ardhur këtu, sikur ta marrë vesh se jam mbyllur me 
një njeri të panjohur, çfarë mund t'i them? Dëgjoni, zotëri, - i tha 
ajo, duke marrë një qëndrim plot dinjitet, ju vendosni për fatin 
tim, unë e kam marfë parasysh t'ë bëj çfarëdo... 

- E dashur, - tha koloneli duke i shtrënguar të dy duart, - 
unë kam vendosur të sakrifikohem për lumturinë tuaj... 

- Kjo është e pamundur, - thirri ajo, duke bërë një lëvizje 
revoltimi. - Pa mendoni se do të shtrëngoheshit të mohonit 
vetveten, madje, duke ruajtur të gjitha forrnalitetet ligjore. 

- Qysh, - i tha koloneli,- a nuk ju mjafton fjala ime? Fjalët 
formalitete ligjore e goditën në zemër kolonelin, i cili padashur 
nisi të dyshonte. I hodhi një vështrim së shoqes, që u skuq, uli 
sytë, dhe ai pati frikë se mos shtrëngohej ta përbuzte. Kontesha u 
tremb se mos e kishte egërsuar atë njeri të ndrojtur e të 
ndershëm, të cilit ia njihte mirë bujarinë dhe virtytet. 

Megjithëse këto mendime ua kishin errësuar pakëz fytyrat, ata u 
pajtuan menjëherë. Ja në ç'mënyrë. Së largu u dëgjua një britmë 
fëmije. 

- Zhyl, lëre, motrën të qetë! - i thirri kontesha. 

- Si! - këtu i paskeni fëmijët? - i tha koloneli. 

- Po, veçse i kam porositur që të mos ju mërzisin. 

Ushtari i vjetër e kuptoi delikatesn e taktin e saj dhe i 

mori dorën së shoqes që t'ia puthte. 

- Le të vijnë pra, i tha ai. 

Vajza e vogël po afrohej duke rendur që të ankohej për të 
vëllanë. 

- Mama! 

- Mama! 

- Ai më nget! 

- Jo, ajo... 

Doçkat i kishin zgjatur nga e ëma dhe të dy zërat e tyre të 
njomë po përziheshin. Ishte një tablo e papritur dhe e prekshme. 

- Të mjerët fëmijë! -thirri kontesha duke mos mbajtur dot 
më lotët, do të shtrëngohem t'i lë, kujt do t'ia japë gjyqi? Zemra e 
mëmës s'ka si ndahet, unë dua t'i kem vetë! 

- Ju e bëni të qajë mamanë! - tha Zhyli duke e vështruar 
kolonelin me zemërim. 

- Pusho, Zhyl! - thirri e ëma me një ton urdhërues. 

Të dy fëmijët qëndruan në heshtje në këmbë dhe nisën të 
vështronin të ëmën dhe të panjohurin me një kureshtje, që 
s'mund të shprehet me fjalë. 

-Oh! Po, shtoi ajo, në më ndafshin nga konti, të paktën të 
më lënë fëmijët, dhe do të pranoj çdo gjë... 

fshte fjala vendimtare, me të cilën kontesha korri gjithë 
suksesin që shpresonte. 

- Po, - tha koloneli, sikur të mbaronte ndonjë frazë që e 
bluante në mendjen e vetë, - duhet të futem përsëri në dhe. Këtë 
e kam menduar vetë. 

- A mund ta pranoj një sakrificë të tillë?- iu përgjigj 
kontesha. - Jo, jo, kjo është e pamundur. Sikur të qe ijala vetëm 
për jetën tuaj, s'do të ishte asgjë; po që të nënshkmani se nuk 
jeni kolonel Shaberi, që të pranoni se jeni një mashtmes, që të 
humbisni nderin tuaj, që të thoni një gënjeshtër në çdo çast, kjo 
është një sakrificë që s'mund ta bëjë njeri. Pa mendojeni mirë. 
Jo. Po të mos kisha këta fëmijët e shkretë, do të arratisesha me ju 
deri në fund të botës... 

- Po, - i tha Shaberi, a nuk mund të jetoj këtu, në 
pavijonin tuaj të vogël, si ndonjë kushëriri juaj? Unë jam plakur 

si ndonjë top i prishur, më mjafton vetëm pak duhan dhe gazeta 
“Konstitusionel 13 ”. 

Konteshës i shkuan lotët rrëke. Në mes të konteshës Ferro 
dhe kolonel Shaberit u zhvillua një duel bujarie, ku doli fitimtar 
ushtari. Në mbrëmje, kur pa atë nënë në mes të fëmijëve të saj, 
ushtari u prek nga tabloja e bukur që sajonte ajo familje aty në 
fushë, në hije e në heshtje; vendosi të mbetej i vdekur, pyeti sesi 
duhej ta kapte punën për t'ia siguruar njëherë e mirë, me të gjitha 
formalitetet ligjore, lumturinë asaj familjeje. 

- Bëni si të doni!- iu përgjigj kontesha, ju deklaroj se s'do 
të përzihem fare në këtë çështje. Mua nuk më takon. 

Delbeku kishte ardhur prej disa ditësh dhe, sipas 
udhëzimeve që i kish dhënë kontesha gojarisht, ekonomi arriti të 
fitonte besimin e ushtarakut të vjetër. Pra, të nesërmen në 
mëngjes kolonel Shaberi u nis me ish-avokatin për Sen-Lë- 
Tavemi, ku Delbeku kishte përgatitur te një noter një akt me 
terma aq të rënda saqë koloneli, me të dëgjuar leximin e tij doli 
nga zyra me rrëmbim. 

- Dreqi e mori! Ç'matuf që do të isha! Po do të më 
ndiqnin edhe si mashtmes! - thirri ai. 

- Zotëri, - i tha Delbeku, - nuk ju këshilloj ta nënshkmani 
kaq shpejt. Po të isha në vendin tuaj, nga ky proces do të nxirrja 
të paktën tridhjetë mijë franga të ardhura, se zonja do t'i jepte. 

Si i hodhi një vështrim të ashpër atij të poshtri, ashtu siç 
vështron një njeri i ndershëm kur indinjohet, koloneli u largua 
me ndjenja krejt të kundërta. Ai e humbi përsëri besimin, u 


13 “Le Constitutionnel " - gazetë e themeluar më 1815 

indinjua dhe herë qetësohej, herë zëmërohej. Më në fund hyri në 
parkun e Grole-it nga një mur i çarë dhe erdhi me çapa të 
ngadalshme të çlodhej e të mendohej i qetë nën një dhomë që 
gjendej në një qoshk, nga ku dukej udha e Sen-Lë. Udha ishte e 
shtruar me njëfarë dheu të verdhë që përdoret në vend të zallit të 
lumit, kontesha qe ulur në sallonin e vogël të pavijonit dhe, duke 
e patur mendjen se qysh do të përfundonte puna e saj, nuk e 
ndjeu se po afrohej koloneli. As ushtari i moçëm nuk e vuri re të 
shoqen, që ishte sipër, në pavijonin e vogël. 

- E, zoti Delbek, a e nënshkroi?- e pyeti kontesha 
ekonomin e saj, të cilin e pa vetëm te udha, ndanë gardhit të një 
hendeku. 

- Jo, zonjë. As që e di se nga ia mbajti. Kali plak na priti 
me këmbët e para. 

- Atëherë u dashka futur në Sharanton, tha ajo, meqenëse 
e kemi në dorë. 

Me atë shkathtësinë që kishte në të ri, koloneli kapërceu 
hendekun, i doli përpara ekonomit në çast, dhe i hoqi në të dy 
faqet ca shuplaka që s'i kish ngrënë asnjëherë ndonjë avokat 
tjetër. 

- Thuaj edhe këtë, që kuajt e plakur dinë të heqin edhe 
shqelma, - ia priti ai. 

Si i kaloi inati i parë, koloneli nuk e ndjeu më veten të 
kalonte hendekun. Ai e dëgjoi të vërtetën lakuriq. Fjala e 
konteshës dhe përgjigja e Delbekut ia hapën sytë dhe e kuptoi 
komplotin ku do të binte viktimë. Gjithë ajo dhembshuri që 
kishte treguar kontesha ishte një lodër për ta futur në grackë. Ajo 
ijalë ishte si një pikë prej ndonjë helmi të rrezikshëm, i cili i solli 

përsëri ushtarit dhimbjet e para fizike e morale. U kthye në 
qoshk nga dera e parkut, duke ecur me ngadalë si i këputur. 
Domethënë se për të s'do të kishte as prehje, as qetësi! Që atë 
çast duhej të filionte me atë grua luftën e urryer, ashtu siç i 
kishte thënë Dervili, të niste një jetë procesesh, të ushqehej me 
vrer, të pinte çdo mëngjes një kupë të hidhur. Pastaj, ku t'i gjente 
të hollat që nevojiteshin për të paguar shpenzimet e instancave të 
para? Iu neverit aq tepër jeta sa po të kishte patur ndonjë kobure, 
do të kishte hedhur trutë në erë. Më në fund, kur arriti përpara 
qoshkut, u ngjit në dhomën e vogël ajrore, nga dritaret e së cilës, 
të rrambullakëta e në formë trëndafili, dukej panorama e 
mrekullueshme e luginës; atje gjeti të shoqen që ishte ulur në një 
karrige. 

Kontesha sodiste peisazhin dhe mbante një qëndrim krejt 
të getë, me pamjen e një graaje që është e vendosur të shkojë 
deri në fund. Fshiu sytë, sikur të kishte qarë me lot dhe nisi të 
lozte me brezin e gjatë ngjyrë trëndafili të fustanit të saj. 
Megjithëse donte të tregohej e qetë, asaj i shkoi një të ngjethur 
kur doli përpara mirëbërësi i nderaar, i cili qëndroi më këmbë, 
duarkryq, me fytyrë të zbetë, me ballin e vrenjtur. 

- Zonjë, - i tha ai, si e vështroi një çast në sy dhe si e 
shtrëngoi të skuqej, - zonjë, nuk ju mallkoj, ju përbuz. Tani 
falenderoj fatin që na ndau. As që ma ka ënda të marr hakun, 
nuk ju dashuroj më. Jetoni e qetë në besën e fjalës sime, e cila 
vlen më shumë se të gjitha shkarravinat e gjithë noterëve të 
Parisit. Emrin që ndoshta e kam bërë të lavdishëm, nuk do ta 
kërkoj kurrë. Jam vetëm një qyqar, një i quajtur Iasent dhe nuk 
kërkoj tjetër veçse një vend në diell. Lamtumirë... 

Kontesha iu hodh kolonelit në këmbë dhe deshi ta 
ndalonte duke i zënë duart, po ai e shtyu me neveri duke i thënë: 
- Mos më prekni! 

Kur dëgjoi zhurmën e çapave të kolonelit, kontesha ngriti 
supet. Pastaj me atë mprehtësinë e thellë që kanë njerëzit më të 
poshtër, ose ata që duan të shijojnë botën me egoizmin më të 
egër, ajo u bind se mund të jetonte e qetë me premtismin dhe 
përbuzjen e atij ushtari të ndershëm. 

Dhe Shaberi u zhduk me gjithë mend. Blegtori falimentoi 
dhe u bë kaiTocier. Mbase në fillim edhe koloneli u mor me 
ndonjë punë të tillë. Ndoshta si një gur që përplaset nga njëra 
ujëvarë në tjetrën, shkoi e u zhyt në mes të atij Ilumi 
leckamanësh që lëvrijnë udhëve të Parisit. 


Gjashtë muaj pas kësaj ngjarjeje, Dervili, i cili nuk ia 
dëgjonte më zërin as kolonel Shaberit, as konteshës Ferro, 
mendoi se, sigurisht, do të kishin rënë në ujdi, se për t'u 
hakmarrë kundër tij, aktin e kësaj ujdie kontesha do ta kishte 
hartuar në ndonjë zyrë tjetër avokatie. Kështu, një mëngjes bëri 
llogarinë e shumave që i kishte dhënë Shaberit, ku shtoi edhe 
shpenzimet dhe iu lut konteshës Ferro t'i kërkonte z. Kont 
Shaber të hollat në ijalë, duke kujtuar se ajo do ta dinte ku 
gjendej burri i saj i parë. 

Që të nesërmen, ekonomi i kontit Ferro, i emëruar rishtas 
kryetar i gjykatës së shkallës së parë në një qytet me rëndësi, i 
shkroi Dervilit këto pak fjalë të hidhura: 

Zotëri, 

Zonja konteshë Ferro më ngarkon t'u njoftoj se klienti 
juaj kishte abuzuar në besimin tuaj dhe se i vetëquajturi konti 
Shaber ka pranuar se ka përvetësuar pa të drejtë cilësi të rreme. 

Pranoni... etj. 

"DELBEK" 

- Besa, ka njerëz që janë me të vërtetë të marrë, - tha 
Dervili. Po të kesh shpirt njeriu, po të jesh bujar, filantrop dhe 
avokat, e pëson! Ja një çështje që më kushton mëse dymijë 
franga. 

Disa kohë pasi mori këtë letër, Dervili kërkonte në 
gjykatë një avokat, i cili merrte përsipër të mbronte padi 
ordinere. Rastësisht Dervili hyri në sallën e gjashtë, ku kryetari 
po dënonte si vagabond, njëfarë Iasenti me dy muaj burgim dhe 
urdhëronte që, pasi të kryente dënimin, të shoqërohej në azilin e 
lypësve të Sen-Denisit, vendim që, sipas jurisprudencës së 
komisarëve të policisë është baras me dënimin e përjetshëm. Kur 
dëgjoi emrin Iasent, Dervili vështroi fajtorin që ishte ulur në mes 
të dy xhandarëve, në bankën e të akuzuarve dhe e njohu se i 
dënuari qenkësh kolonel Shaberi rrcmë. Ushtari i moçëm ishte i 
qetë, nuk bënte asnjë lëvizje dhe dukej si i hutuar. Me gjithë 
zhelet që kishte në trup, me gjithë mizerjen që shprehte fytyra e 
tij, prapëseprapë kishte një pamje krenare e fisnike. 

Një gjyqtar nuk duhej ta nënçmonte qëndrimin e tij stoik, 
mirëpo mjafton të biesh në duart e drejtësisë, që të të shikojnë si 
një të pandehur, si një çështje gjyqësore, ashtu siç e shikojnë si 
një shifër ata që merren me statistika. Kur e shpunë ushtarin në 

sekretari, nga do ta mermin pastaj bashkë me vagabondët e tjerë 
që po i gjykonin në atë çast, duke përfituar nga e drejta që kanë 
avokatët të hyjnë në çdo vend të gjykatës, Dervili shkoi me të 
deri në sekretari duke vërejtur në heshtje Shaberin dhe lypësit e 
çuditshëm që gjendeshin bashkë me të. Paradhoma e sekretarisë 
atëherë ishte një nga ato skenat që për fat të keq nuk shkojnë t'i 
studiojnë as legjislatorët, as filantropët, as piktorët, as 
shkrimtarët. Sikurse të gjitha ofiçinat e drejtësisë, kjo paradhomë 
ishte një odë e errët dhe e qelbur; atje, te muri gjendej një bankë 
e nxirë nga ata qyqarët që shkojnë e ulen në këtë vend ku vinë e 
takohen të gjitha fatkeqësitë shoqërore. Në këtë çast kolonel 
Shaberi u ul në mes të atyre njerëzve me fytyra energjike, veshur 
me uniformat e tmerrshme të mizerjes, herë-herë të qetë, ose që 
kuvendonin me zë të ulët, sepse tre xhandarë që bënin roje, 
shkonin e vinin duke tringëlluar shpatat në dysheme. 

-A më njihni? - i tha Dervili ushtarit të moçëm duke 
qëndruar pranë tij. 

- Po, Zotëri, - iu përgjigj Shaberi duke u ngritur. 

-Në qoftë se jeni një njeri i ndershëm, - ia priti Dervili me 
zë të ulët, - qysh nuk ma latë borxhin? 

Ushtari i moçëm u skuq si .ndonjë vajzë. 

- Si! Nuk iu paska paguar zonja Ferro? - thirri ai me zë të 

lartë. 

- Të më paguante! - i tha Dervili. - Ajo më ka shkmar se 
ju jeni një gënjeshtar. 

Koloneli ngriti sytë dhe bëri një lëvizje supreme tmerri e 
mallkimi, sikur të kërkonte ndihmën e Zotit për këtë shpiije të 
re. 

-Zotëri, tha ai me një zë të qetë nga tronditja e thellë 
shpirtërore, - kërkoni leje nga xhandarët që të më lirojnë të hyj 
në sekretari, do t'ju jap një dorë që do t'ju paguhet medoemos. 

Sa hapi gojën Dervili, kapteri e lejoi ta merrte klientin e 
tij në sekretari, ku Iasenti i shkroi disa radhë konteshës Ferro. 

- Dërgojani këtë në shtëpi, - i tha koloneli, - dhe do t'ju 
paguhen shpenzimet dhe paradhëniet. Besomëni, zotëri, nëse 
nuk ju kam shfaqur mirënjohjen time për shërbimet që më keni 
bërë, nuk do të thotë se nuk e kam këtu, i tha ai duke vënë dorën 
në zemër, Po, këtu e kam mirënjohjen time të thellë. Po ç'mund 
të bëjnë fatkeqit? Ata vetëm zëmrën kanë. I duan njerëzit e mirë. 
Vetëm kaq. 

Si, - i tha Dervili, - nuk paskeni siguruar ndonjë të 
ardhur? 

- Mos më flisni për këtë! - iu përgjigj ushtaraku i moçëm. 
- Ju nuk mund ta dini sesa e urrej atë jetën e jashtme, tek e cila 
kapen shumica e njerëzve. Më zuri papritmas një sëmundje, m'u 
neveritën njerëzit. Kur mendoj se Napoloni është në Shën Elenë, 
s'më bën asgjë përshtypje në këtë botë. Gënjeshtar s'mund të 
bëhem më. Ja e kegja ime më e madhe. Më në fund, - shtoi ai 
duke bërë një gjest çilimiu, - është më mirë të kesh ndjenja 
fisnike se sa rroba luksoze. Kushdo që të më përbuzë, mua nuk 
më trembet syri. 

Dhe koloneli shkoi e u ul përsëri në bankën e tij. Dervili 
doli. Kur u kthye në zyrën e tij dërgoi Godeshalin, atëherë 
sekretar i dytë, te kontesha Ferro, e cila, sapo lexoi biletën, pagoi 
menjëherë shumën që i detyrohej avokatit të kontit Shaber. 

Më 1840, nga fundi i qershorit, Godeshali, i cili ishte bërë 
avokat, po shkonte në Ri bashkë me Dervilin. Kur arritën te 
shëtitorja që shkon nga udha e madhe në Bisetrë 14 , në një nga 
vidhat që gjendeshin pranë udhës, panë një nga ata pleqtë e 
zbardhur e të sëmurë, që kanë marrë skeptrin e mareshalit të 
mizerjes, duke jetuar në Bisetrë, si ato gratë e varfra që jetojnë 
në Salpetrierë 15 . Ai plak, njëri nga të dy mijë qyqarët e strehuar 
në azilin e pleqve, ishte ulur mbi një gur dhe dukej sikur e kishte 
përqendruar gjithë zgjuarsinë e tij në një veprim që e njohin mirë 
invalidët dhe kjo është të thajnë shamitë e tyre në diell, të 
niollosura me bornut, ndofta që të mos i lajnë. Ai plak kishte një 
fytyrë tërheqëse. Kishte veshur një nga ato bluzat me beze të 
kuqërreme që u jep azili, petk shumë i shëmtuar. 

- Shikojeni atë plakun atje, Dervili, - i tha Godeshali 
bashkudhëtarit të tij. - A nuk u ngjet atyre kukullave prej dmri 
që sjellin nga Gjermania? Dhe të mendosh se kjo krijesë jeton 
dhe ndoshta është i lumtur! 

Dervili vuri syzet, e vështroi plakun e gjorë, bëri një gjest 
habie dhe tha: - Ai plak, o i dashur, është një poemë e gjallë, ose, 
siç thonë romantikët, një dramë e tërë. A e ke takuar ndonjëherë 
konteshën Ferro? 

- Po, është një gma e zgjuar dhe shumë e lezetshme, - i 
tha Godeshali. 


14 Bisetrë - një azil për invalidët dhe të çmendurit. 

15 Salpetrierë - azil në Paris, ku futin plakat. 

- Ai plaku i azilit të Bisetrës është bashkëshorti saj ligjor, 
konti Shaber, ish-koloneli; sigurisht ajo do ta ketë rrasur aty. 
Nëse gjendet në atë azil dhe jo në ndonjë pallat, kjo ngjet vetëm 
e vetëm sepse i përmendi konteshës së bukur se e kishte marrë 
nga udha si ndonjë karrocë me qira. Nuk do ta harroj kurrë çastin 
kur i hodhi sytë kolonelit! Tamam një tigër! 

Pasi këto ijalë i zgjuan kureshtjen Godeshalit, kallëzoi 
historinë e lartpërmendur. Pas dy ditësh, të hënën në mëngjes, 
kur po ktheheshin në Paris, të dy miqtë i hodhën një vështrim 
Bisetrës dhe Dervili propozoi të shkonin e të shikonin kolonel 
Shaberin. Kur arritën në mes të bulevardit, të dy avokatët hasën 
plakun, i cili qe ulur në trungun e një peme të prerë dhe po bënte 
ca viza në rërë me një bastun që kishte në dorë. Kur e panë me 
kujdes, ata kuptuan se kishte ngrënë jashtë azilit. 

- Mirëdita, kolonel Shaber, - i tha Dervili. 

- Jo Shaber! Jo Shaber! Quhem Iasent, - iu përgjigj 
plaku. - Nuk jam më njeri, jam numri 164 i pavijonit shtatë, - 
vazhdoi ai duke e vështruar Dervilin plot ankth, me frikën e një 
plaku përzier me atë të një fëmije. - Ju erdhët të shikoni të 
dënuarin me vdekje! tha Shaberi, si heshti disa çaste. - Ai nuk 
është i martuar dhe është i lumtur! 

-1 shkreti, - tha Godeshali. - Doni para të blini duhan? 

Me naivitetin e atyre rrugaçëve të vegjël të Parisit, 
koloneli u zgjati dorën me lakmi të dy të panjohurve, të cilët i 
dhanë një monedhë njëzetfrangëshe; ai i falënderoi duke i 
vështruar si i mahnitur: "Ju lumtë, ushtarë"! Mori drejtqëndrim, 
bëri sikur i mori në nishan me bastun dhe thirri duke bërë buzën 

në gaz: "Zjarr me të dy topat! Rroftë Napoloni"! Dhe e përdrodhi 
bastunin në erë. 

- Plaga e tij do të jetë nga ato që e bëjnë njeriun si 
foshnjë, -tha Dervili. 

- Ai të bëhet foshnjë! - tha një plak i azilit që ndodhej aty 
pranë. Ah! Ka ditë që nuk e merr dot aspak nëpër këmbë. Eshtë 
një shejtan plak, plot filozofi e fantazi. Po sot, s'ka faj, ka pirë. 
Ai, zotëri, më 1820 ndodhej këtu. Atëherë, një oficer prusian 
kaloi më këmbë, ndërsa karroca e tij po ngjiste bregun e 
Vilëzhuifit. Ne të dy, Iasenti dhe unë, gjendeshim ndanë udhës. 
Oficeri po ecte duke kuvenduar me shokun e tij. Kur pa 
kolonelin, prusiani i tha për të qeshur: "Ja një ushtar i vjetër që 
duhet të ketë luftuar në Rosbah". - "S'mund të isha në Rosbah se 
kam qenë shumë i ri, iu përgjigj ai, por kam luftuar në Jena 16 se 
atëherë isha mjaft i pjekur". Dhe prusiani ua mbathi këmbëve pa 
e pyetur më. 

- Ç'fat!- tha Dervili. - Del nga azili i Fëmijëve të gjetur, 
dhe si ndihmon Napolonin të pushtojë Egjiptin dhe Evropën, 
kthehet që të vdesë në azilin e Pleqve. 


16 Jena- qytet në Gjermani, pranë të cilit u thye ushtria prusine më 1806 nga 
Napoloni 

